title: Απόφαση του Συμβουλίου, της 14ης Νοεμβρίου 2016, για τον διορισμό των τακτικών και αναπληρωματικών μελών της συμβουλευτικής επιτροπής για την ελεύθερη κυκλοφορία των εργαζομένων από την Ελλάδα

text:
               16.11.2016

               EL

               Επίσημη Εφημερίδα της Ευρωπαϊκής Ένωσης

               C 421/4

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 14ης Νοεμβρίου 2016
   για τον διορισμό των τακτικών και αναπληρωματικών μελών της συμβουλευτικής επιτροπής για την ελεύθερη κυκλοφορία των εργαζομένων από την Ελλάδα
   (2016/C 421/04)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 492/2011 του Ευρωπαϊκού Κοινοβουλίου και του Συμβουλίου, της 5ης Απριλίου 2011, που αφορά την ελεύθερη κυκλοφορία των εργαζομένων στο εσωτερικό της Ένωσης (1), και ειδικότερα τα άρθρα 23 και 24,
   Έχοντας υπόψη τους καταλόγους υποψηφιοτήτων τους οποίους έχουν υποβάλει στο Συμβούλιο οι κυβερνήσεις των κρατών μελών,
   Εκτιμώντας τα ακόλουθα:

               (1)

               Με την απόφασή του της 20ής Σεπτεμβρίου 2016 (2), το Συμβούλιο διόρισε τα τακτικά και αναπληρωματικά μέλη της Συμβουλευτικής Επιτροπής για την ελεύθερη κυκλοφορία των εργαζομένων για το διάστημα από 25 Σεπτεμβρίου 2016 έως 24 Σεπτεμβρίου 2018.

               (2)

               Η κυβέρνηση της Ελλάδας υπέβαλε περαιτέρω υποψηφιότητες για την κάλυψη αρκετών θέσεων,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Διορίζονται ως τακτικά και αναπληρωματικά μέλη της συμβουλευτικής επιτροπής για την ελεύθερη κυκλοφορία των εργαζομένων, και για το διάστημα από 25 Σεπτεμβρίου 2016 έως 24 Σεπτεμβρίου 2018:
   Ι.   ΕΚΠΡΟΣΩΠΟΙ ΤΩΝ ΚΥΒΕΡΝΗΣΕΩΝ

               Χώρα

               Τακτικά μέλη

               Αναπληρωματικά μέλη

               Ελλάδα

               κ. Γεώργιος ΝΕΡΑΝΤΖΗΣ
               κ. Παναγιώτα ΣΤΑΜΑΤΙΟΥ

               κ. Χριστίνα ΛΕΒΕΝΤΑΚΟΥ

   ΙΙ.   ΕΚΠΡΟΣΩΠΟΙ ΤΩΝ ΟΡΓΑΝΩΣΕΩΝ ΤΩΝ ΕΡΓΑΖΟΜΕΝΩΝ

               Χώρα

               Τακτικά μέλη

               Αναπληρωματικά μέλη

               Ελλάδα

               κ. Ευθύμιος ΚΑΤΣΙΚΑΣ
               κ. Αθανάσιος ΒΑΣΙΛΟΠΟΥΛΟΣ

               κ. Θεμιστοκλής ΓΡΗΓΟΡΙΑΔΗΣ

   III.   ΕΚΠΡΟΣΩΠΟΙ ΤΩΝ ΟΡΓΑΝΩΣΕΩΝ ΤΩΝ ΕΡΓΟΔΟΤΩΝ

               Χώρα

               Τακτικά μέλη

               Αναπληρωματικά μέλη

               Ελλάδα

               κ. Ρένα ΜΠΑΡΔΑΝΗ
               κ. Ευαγγελία ΑΡΑΝΙΤΟΥ

               κ. Νικόλαος ΖΩΗΤΟΣ

         Άρθρο 2
   Το Συμβούλιο θα προβεί αργότερα στον διορισμό των μελών και αναπληρωματικών μελών που δεν έχουν ακόμη υποδειχθεί.
   Άρθρο 3
   Η παρούσα απόφαση αρχίζει να ισχύει την ημερομηνία της έκδοσής της.

      Βρυξέλλες, 14 Νοεμβρίου 2016.

            Για το Συμβούλιο

            Η Πρόεδρος

         G. MATEČNÁ

      (1)  ΕΕ L 141 της 27.5.2011, σ. 1.

      (2)  Απόφαση του Συμβουλίου, της 20ής Σεπτεμβρίου 2016, για τον διορισμό των τακτικών και αναπληρωματικών μελών της συμβουλευτικής επιτροπής για την ελεύθερη κυκλοφορία των εργαζομένων (ΕΕ C 348 της 23.9.2016, σ. 3).


title: Απόφαση (ΕΕ) 2016/1162 της Ευρωπαϊκής Κεντρικής Τράπεζας, της 30ής Ιουνίου 2016, σχετικά με την αποκάλυψη εμπιστευτικών πληροφοριών στο πλαίσιο ανακριτικών ερευνών (ΕΚΤ/2016/19)

text:
               16.7.2016

               EL

               Επίσημη Εφημερίδα της Ευρωπαϊκής Ένωσης

               L 192/73

         ΑΠΌΦΑΣΗ (ΕΕ) 2016/1162 ΤΗΣ ΕΥΡΩΠΑΪΚΉΣ ΚΕΝΤΡΙΚΉΣ ΤΡΆΠΕΖΑΣ
   της 30ής Ιουνίου 2016
   σχετικά με την αποκάλυψη εμπιστευτικών πληροφοριών στο πλαίσιο ανακριτικών ερευνών (ΕΚΤ/2016/19)
   ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
   Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως το άρθρο 12.3,
   Έχοντας υπόψη την απόφαση ΕΚΤ/2004/2, της 19ης Φεβρουαρίου 2004, για τη θέσπιση του εσωτερικού κανονισμού της Ευρωπαϊκής Κεντρικής Τράπεζας (1), και ιδίως τα άρθρα 23 και 23α,
   Εκτιμώντας τα ακόλουθα:

               (1)

               Με τη θέσπιση του ενιαίου εποπτικού μηχανισμού (ΕΕΜ) τόσο η Ευρωπαϊκή Κεντρική Τράπεζα (ΕΚΤ) όσο και οι εθνικές αρμόδιες αρχές (ΕΑΑ) είναι δυνατό να λαμβάνουν αιτήματα εθνικών ανακριτικών αρχών για την αποκάλυψη εμπιστευτικών πληροφοριών οι οποίες παράγονται ή ανταλλάσσονται κατά την άσκηση των εποπτικών τους καθηκόντων και αρμοδιοτήτων.

               (2)

               Σύμφωνα με το άρθρο 136 του κανονισμού (ΕΕ) αριθ. 468/2014 της Ευρωπαϊκής Κεντρικής Τράπεζας (ΕΚΤ/2014/17) (2), όταν κατά την εκτέλεση των καθηκόντων της βάσει του κανονισμού (ΕΕ) αριθ. 1024/2013 (3) δημιουργούνται στην ΕΚΤ βάσιμες υπόνοιες περί πιθανής διάπραξης ποινικού αδικήματος, αυτή ζητεί από την οικεία ΕΑΑ την παραπομπή του ζητήματος στις αρμόδιες αρχές για διενέργεια έρευνας και πιθανώς άσκηση ποινικής δίωξης σύμφωνα με την εθνική νομοθεσία.

               (3)

               Οι ΕΑΑ και οι εθνικές ανακριτικές αρχές συνεργάζονται από καιρό στον τομέα της αντιμετώπισης περιπτώσεων πρόσβασης σε εμπιστευτικές πληροφορίες που αφορούν εποπτευόμενες οντότητες ή εποπτευόμενους ομίλους κατά την έννοια του άρθρου 2 παράγραφοι 20 και 21, αντίστοιχα, του κανονισμού (ΕΕ) αριθ. 468/2014 (ΕΚΤ/2014/17), σύμφωνα με την εθνική νομοθεσία. Οι όροι της μεταξύ τους συνεργασίας και της αποκάλυψης εμπιστευτικών πληροφοριών στις εθνικές ανακριτικές αρχές καθορίζονται κατά μείζονα λόγο από το οικείο εθνικό δίκαιο. Ωστόσο, το ενωσιακό δίκαιο ασκεί συγκεκριμένη επίδραση στους όρους υπό τους οποίους επιτρέπεται να αποκαλύπτονται σε εθνικές ανακριτικές αρχές, κατόπιν αιτήματός τους, εμπιστευτικές πληροφορίες που βρίσκονται στην κατοχή αρμόδιων αρχών, περιλαμβανομένης της ΕΚΤ στο πλαίσιο του ΕΕΜ. Ενδεικτικά, οι σχετικές διατάξεις του ενωσιακού δικαίου θεσπίζουν την αρχή της ειλικρινούς και καλόπιστης συνεργασίας, καθώς επίσης και την υποχρέωση ανταλλαγής πληροφοριών εντός του ΕΕΜ, την υποχρέωση προστασίας των δεδομένων προσωπικού χαρακτήρα και την υποχρέωση τήρησης του επαγγελματικού απορρήτου.

               (4)

               Οι εν λόγω όροι, πέραν της εφαρμογής τους στις περιπτώσεις αποκάλυψης εμπιστευτικών πληροφοριών που αφορούν τα καθήκοντα τα οποία αναθέτει στην ΕΚΤ ο κανονισμός (ΕΕ) αριθ. 1024/2013 και των πληροφοριών που κατέχει ορισμένη ΕΑΑ όταν συνδράμει την ΕΚΤ στην άσκηση των καθηκόντων της βάσει του ίδιου κανονισμού, μπορούν κατ' αρχήν να εφαρμόζονται και στις περιπτώσεις αποκάλυψης εμπιστευτικών πληροφοριών που σχετίζονται με καθήκοντα νομισματικής πολιτικής και λοιπά καθήκοντα που αφορούν το ΕΣΚΤ/Ευρωσύστημα.

               (5)

               Η ΕΚΤ θα πρέπει να ανταποκρίνεται τόσο στο καθήκον της να τηρεί το επαγγελματικό απόρρητο όσο και στο καθήκον της να διαφυλάσσει τη λειτουργία και την ανεξαρτησία της. Ακόμη, θα πρέπει να εξακολουθήσει να σέβεται το δημόσιο συμφέρον και ορισμένα ιδιωτικά συμφέροντα, μεταξύ άλλων μη αποκαλύπτοντας ορισμένα έγγραφα ή πληροφορίες η αποκάλυψη των οποίων θα υπονόμευε τα εν λόγω συμφέροντα. Πάντως, η τήρηση των ως άνω καθηκόντων δεν θα πρέπει να οδηγεί σε απόλυτη απαγόρευση της αποκάλυψης από την ΕΚΤ εμπιστευτικών πληροφοριών καλυπτόμενων από το επαγγελματικό απόρρητο στις εθνικές ανακριτικές αρχές.

               (6)

               Το ενωσιακό δίκαιο προβλέπει την υποχρέωση προστασίας της εμπιστευτικότητας ορισμένων πληροφοριών ή εγγράφων, περιλαμβανομένων των δεδομένων προσωπικού χαρακτήρα, και απαγορεύει την αποκάλυψή τους σε τρίτους, με την επιφύλαξη κάποιων εξαιρέσεων. Ειδικότερα, σύμφωνα με τους κανόνες περί επαγγελματικού απορρήτου της οδηγίας 2013/36/ΕΕ του Ευρωπαϊκού Κοινοβουλίου και του Συμβουλίου (4), εμπιστευτικές πληροφορίες τις οποίες λαμβάνουν κατά την άσκηση των καθηκόντων τους πρόσωπα που ασκούν ή έχουν ασκήσει δραστηριότητα για λογαριασμό των αρμόδιων αρχών και οι εντεταλμένοι των εν λόγω αρχών ελεγκτές ή εμπειρογνώμονες μπορούν να δημοσιοποιούνται μόνο σε συνοπτική ή συγκεντρωτική μορφή, ώστε να μην προκύπτει η ταυτότητα συγκεκριμένων πιστωτικών ιδρυμάτων, με την επιφύλαξη περιπτώσεων που εμπίπτουν στη σφαίρα του ποινικού δικαίου.

               (7)

               Σύμφωνα με το άρθρο 37.2 του καταστατικού του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, πρόσωπα που έχουν πρόσβαση σε δεδομένα καλυπτόμενα από νομοθεσία της Ένωσης που επιβάλλει υποχρέωση απορρήτου θα πρέπει να υπόκεινται στην εν λόγω νομοθεσία.

               (8)

               Προς το παρόν το ενωσιακό δίκαιο δεν προβλέπει κάποιο διαδικαστικό πλαίσιο για τη διαχείριση αιτημάτων των εθνικών ανακριτικών αρχών προς την ΕΚΤ, τις ΕΑΑ ή τις εθνικές κεντρικές τράπεζες (ΕθνΚΤ) για την αποκάλυψη εμπιστευτικών πληροφοριών που αφορούν τα καθήκοντα τα οποία αναθέτει στην ΕΚΤ ο κανονισμός (ΕΕ) αριθ. 1024/2013 και των πληροφοριών που κατέχει ορισμένη ΕΑΑ ή ΕθνΚΤ όταν συνδράμει την ΕΚΤ στην άσκηση των καθηκόντων της βάσει του ίδιου κανονισμού, ή εμπιστευτικών πληροφοριών που σχετίζονται με καθήκοντα νομισματικής πολιτικής και λοιπά καθήκοντα που αφορούν το ΕΣΚΤ/Ευρωσύστημα. Πάντως, οι εθνικοί διαδικαστικοί κανόνες που τυχόν διέπουν τέτοια αιτήματα θα πρέπει να συνάδουν με τις γενικές αρχές του ενωσιακού δικαίου και, ιδίως, με την αρχή της ειλικρινούς και καλόπιστης συνεργασίας και με την υποχρέωση ανταλλαγής πληροφοριών κατά τα προβλεπόμενα στο άρθρο 6 του κανονισμού (ΕΕ) αριθ. 1024/2013. Εν προκειμένω, ακολούθως και προς το ενωσιακό δίκαιο, η ΕΚΤ θα χαιρέτιζε τη διεξαγωγή διαβούλευσης με τις ΕΑΑ ή ΕθνΚΤ ή, όποτε κρίνεται σκόπιμο, την ενημέρωσή της αναφορικά με αιτήματα των εθνικών ανακριτικών αρχών προς εκείνες για την αποκάλυψη εμπιστευτικών πληροφοριών που αφορούν τα καθήκοντα τα οποία αναθέτει στην ΕΚΤ ο κανονισμός (ΕΕ) αριθ. 1024/2013, περιλαμβανομένων των πληροφοριών τις οποίες κατέχει ορισμένη ΕΑΑ ή ΕθνΚΤ όταν τη συνδράμει στην άσκηση των καθηκόντων της βάσει του ίδιου κανονισμού, ή εμπιστευτικών πληροφοριών που σχετίζονται με καθήκοντα νομισματικής πολιτικής και λοιπά καθήκοντα που αφορούν το ΕΣΚΤ/Ευρωσύστημα.

               (9)

               Η παρούσα απόφαση δεν θα πρέπει να εφαρμόζεται σε αιτήματα πρόσβασης σε πληροφορίες οι οποίες αφορούν πρόσωπα που συνδέονται με την ΕΚΤ με σχέση απασχόλησης ή με άμεση ή έμμεση συμβατική σχέση για την εκτέλεση έργων, την προμήθεια προϊόντων ή την παροχή υπηρεσιών.

               (10)

               Επομένως, η παρούσα απόφαση θα πρέπει να καθορίσει, αφενός, τους όρους που εφαρμόζει η ΕΚΤ όσον αφορά την αποκάλυψη, από τις ΕΑΑ και τις ΕθνΚΤ στις εθνικές ανακριτικές αρχές, εμπιστευτικών πληροφοριών που αφορούν τα καθήκοντα τα οποία αναθέτει στην ίδια ο κανονισμός (ΕΕ) αριθ. 1024/2013 ή εμπιστευτικών πληροφοριών που σχετίζονται με καθήκοντα νομισματικής πολιτικής και λοιπά καθήκοντα που αφορούν το ΕΣΚΤ/Ευρωσύστημα και, αφετέρου, το σχετικό διαδικαστικό πλαίσιο.

               (11)

               Το Γραφείο Συμμόρφωσης και Διακυβέρνησης της ΕΚΤ ενεργεί ως συντονιστής των αιτημάτων πρόσβασης σε έγγραφα που εμπίπτουν στο πεδίο εφαρμογής της παρούσας απόφασης,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ορισμοί
   Για τους σκοπούς της παρούσας απόφασης ισχύουν οι ακόλουθοι ορισμοί:
   α)   «εμπιστευτικές πληροφορίες»: οποιεσδήποτε εμπιστευτικές πληροφορίες, περιλαμβανομένων των πληροφοριών που καλύπτονται από κανόνες περί προστασίας δεδομένων, από την υποχρέωση τήρησης του επαγγελματικού απορρήτου και από τους κανόνες περί επαγγελματικού απορρήτου της οδηγίας 2013/36/ΕΕ ή έγγραφα που φέρουν διαβάθμιση «ECB-CONFIDENTIAL» (ΕΚΤ-ΕΜΠΙΣΤΕΥΤΙΚΟ) ή «ECB-SECRET» (ΕΚΤ-ΑΠΟΡΡΗΤΟ) βάσει του καθεστώτος απορρήτου της ΕΚΤ, εξαιρουμένων οποιωνδήποτε πληροφοριών αφορούν πρόσωπα συνδεόμενα με την ΕΚΤ με σχέση απασχόλησης ή με άμεση ή έμμεση συμβατική σχέση για την εκτέλεση έργων, την προμήθεια προϊόντων ή την παροχή υπηρεσιών·
   β)   «εθνική ανακριτική αρχή»: εθνική αρχή με αρμοδιότητα σε ζητήματα ποινικού δικαίου·
   γ)   «εθνική αρμόδια αρχή» (ΕΑΑ): νοείται όπως στο άρθρο 2 παράγραφος 2 του κανονισμού (ΕΕ) αριθ. 1024/2013. Η εν λόγω έννοια δεν θίγει ρυθμίσεις εθνικού δικαίου οι οποίες αναθέτουν ορισμένα εποπτικά καθήκοντα σε ΕθνΚΤ που δεν έχει οριστεί ως ΕΑΑ. Ως προς τις ρυθμίσεις αυτές οποιαδήποτε αναφορά της παρούσας απόφασης σε ΕΑΑ καταλαμβάνει και την ΕθνΚΤ σε σχέση με τα ως άνω εποπτικά καθήκοντα.
   Άρθρο 2
   Αιτήματα εθνικών ανακριτικών αρχών προς την ΕΚΤ
   1.   Κατόπιν σχετικού αιτήματος εθνικής ανακριτικής αρχής η ΕΚΤ μπορεί να παρέχει σε ΕΑΑ ή ΕθνΚΤ εμπιστευτικές πληροφορίες που έχει στην κατοχή της και αφορούν τα καθήκοντα τα οποία αναθέτει στην ίδια ο κανονισμός (ΕΕ) αριθ. 1024/2013 ή σχετίζονται με καθήκοντα νομισματικής πολιτικής ή λοιπά καθήκοντα που αφορούν το ΕΣΚΤ/Ευρωσύστημα, με σκοπό την περαιτέρω αποκάλυψή τους στην αιτούσα εθνική ανακριτική αρχή, υπό τους ακόλουθους όρους:

               α)

               η ΕΑΑ ή ΕθνΚΤ δεσμεύεται να απαντά στο σχετικό αίτημα εκ μέρους της ΕΚΤ·

               β)

               είτε i) η υποχρέωση αποκάλυψης των εν λόγω πληροφοριών σε εθνική ανακριτική αρχή προβλέπεται ρητά στο ενωσιακό ή το οικείο εθνικό δίκαιο είτε ii) το σχετικό νομικό πλαίσιο επιτρέπει την αποκάλυψή τους και δεν συντρέχουν επιτακτικοί λόγοι για τη μη αποκάλυψή τους συνδεόμενοι με την ανάγκη διαφύλαξης των συμφερόντων της Ένωσης ή αποτροπής παρεμβάσεων στη λειτουργία και ανεξαρτησία της ΕΚΤ, ιδίως διά της υπονόμευσης της εκπλήρωσης των καθηκόντων της·

               γ)

               η ΕΑΑ ή η ΕθνΚΤ δεσμεύεται να ζητεί από την αιτούσα εθνική ανακριτική αρχή να εγγυάται την προστασία των παρεχόμενων εμπιστευτικών πληροφοριών από τυχόν δημοσιοποίησή τους.

         2.   Η παράγραφος 1 εφαρμόζεται με την επιφύλαξη ειδικότερων διατάξεων του ενωσιακού ή εθνικού δικαίου που τυχόν διέπουν την αποκάλυψη των εν λόγω εμπιστευτικών πληροφοριών.
   Άρθρο 3
   Αιτήματα εθνικών ανακριτικών αρχών προς ΕΑΑ ή ΕθνΚΤ
   1.   Για τις περιπτώσεις στις οποίες ορισμένη εθνική ανακριτική αρχή υποβάλλει σε ΕΑΑ ή ΕθνΚΤ αίτημα για την αποκάλυψη εμπιστευτικών πληροφοριών που αφορούν καθήκοντα τα οποία αναθέτει στην ΕΚΤ ο κανονισμός (ΕΕ) αριθ. 1024/2013 ή σχετίζονται με καθήκοντα νομισματικής πολιτικής ή λοιπά καθήκοντα που αφορούν το ΕΣΚΤ/Ευρωσύστημα, και ανεξαρτήτως του αν κάτοχος των πληροφοριών είναι η ΕΚΤ ή η εν λόγω ΕΑΑ ή ΕθνΚΤ, η ΕΚΤ ζητεί από τις ΕΑΑ και ΕθνΚΤ να συμφωνούν ότι με τη λήψη του σχετικού αιτήματος προβαίνουν σε διαβούλευση μαζί της, όποτε αυτό είναι δυνατό, αναφορικά με τον τρόπο απάντησης στο ως άνω αίτημα. Στο πλαίσιο της διαβούλευσης η ΕΚΤ υποδεικνύει αν επιτρέπεται η αποκάλυψη των συγκεκριμένων πληροφοριών και, κατά περίπτωση, αν συντρέχουν επιτακτικοί λόγοι για τη μη αποκάλυψή τους συνδεόμενοι με την ανάγκη διαφύλαξης των συμφερόντων της Ένωσης ή αποτροπής παρεμβάσεων στη λειτουργία και ανεξαρτησία της ΕΚΤ. Η ΕΚΤ συμβουλεύει σχετικά την ΕΑΑ ή ΕθνΚΤ, υπό την προϋπόθεση ότι η διαβούλευση λαμβάνει χώρα έγκαιρα, ήτοι προτού η ΕΑΑ ή η ΕθνΚΤ οριστικοποιήσει την απάντησή της λαμβάνοντας οριστική απόφαση.
   2.   Η ΕΚΤ ζητεί από τις ΕΑΑ να συμφωνούν να την ενημερώνουν έγκαιρα, και σε κάθε περίπτωση πριν από την οριστικοποίηση της απάντησής τους σε αιτήματα εθνικών ανακριτικών αρχών για την αποκάλυψη εμπιστευτικών πληροφοριών που αφορούν λιγότερο σημαντικά πιστωτικά ιδρύματα εποπτευόμενα απευθείας από τις εν λόγω ΕΑΑ στο πλαίσιο άσκησης των εποπτικών τους αρμοδιοτήτων βάσει του κανονισμού (ΕΕ) αριθ. 1024/2013, εφόσον οι τελευταίες θεωρούν ότι οι αιτούμενες πληροφορίες είναι ουσιώδεις ή ότι η αποκάλυψή τους μπορεί να επηρεάσει δυσμενώς τη φήμη του ΕΕΜ. Η ΕΚΤ καταβάλλει κάθε δυνατή προσπάθεια προκειμένου να παρέχει την απάντησή της εντός της προθεσμίας που τάσσει η ΕΑΑ, υπό την προϋπόθεση ότι αυτή είναι εύλογη, δικαιολογείται αντικειμενικά και λήγει προτού η ΕΑΑ οριστικοποιήσει την απάντησή της προς την εθνική ανακριτική αρχή λαμβάνοντας οριστική απόφαση.
   3.   Η ΕΚΤ ζητεί από τις ΕΑΑ και τις ΕθνΚΤ να συμφωνούν να την ενημερώνουν τακτικά για κάθε αίτημα εθνικής ανακριτικής αρχής σχετικά με το οποίο αυτές δεν διαβουλεύτηκαν μαζί της σύμφωνα με την παράγραφο 1 ή δεν την ενημέρωσαν σύμφωνα με την παράγραφο 2, για λόγους που εκφεύγουν της δυνατότητας ελέγχου τους και, όπου είναι δυνατό, για τυχόν πληροφορίες που αποκαλύπτονται βάσει κάθε τέτοιου αιτήματος.
   Άρθρο 4
   Έναρξη ισχύος
   Η παρούσα απόφαση αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.

      Φρανκφούρτη, 30 Ιουνίου 2016.

            Ο Πρόεδρος της ΕΚΤ

         Mario DRAGHI

      (1)  ΕΕ L 80 της 18.3.2004, σ. 33.

      (2)  Κανονισμός (ΕΕ) αριθ. 468/2014 της Ευρωπαϊκής Κεντρικής Τράπεζας, της 16ης Απριλίου 2014, που θεσπίζει το πλαίσιο συνεργασίας μεταξύ της Ευρωπαϊκής Κεντρικής Τράπεζας, των εθνικών αρμόδιων αρχών και των εθνικών εντεταλμένων αρχών εντός του ενιαίου εποπτικού μηχανισμού (κανονισμός για το πλαίσιο ΕΕΜ) (ΕΚΤ/2014/17) (ΕΕ L 141 της 14.5.2014, σ. 1).

      (3)  Κανονισμός (ΕΕ) αριθ. 1024/2013 του Συμβουλίου, της 15ης Οκτωβρίου 2013, για την ανάθεση ειδικών καθηκόντων στην Ευρωπαϊκή Κεντρική Τράπεζα σχετικά με τις πολιτικές που αφορούν την προληπτική εποπτεία των πιστωτικών ιδρυμάτων (ΕΕ L 287 της 29.10.2013, σ. 63).

      (4)  Οδηγία 2013/36/ΕΕ του Ευρωπαϊκού Κοινοβουλίου και του Συμβουλίου, της 26ης Ιουνίου 2013, σχετικά με την πρόσβαση στη δραστηριότητα πιστωτικών ιδρυμάτων και την προληπτική εποπτεία πιστωτικών ιδρυμάτων και επιχειρήσεων επενδύσεων, για την τροποποίηση της οδηγίας 2002/87/ΕΚ και για την κατάργηση των οδηγιών 2006/48/ΕΚ και 2006/49/ΕΚ (ΕΕ L 176 της 27.6.2013, σ. 338).


title: Απόφαση 2004/901/ΚΕΠΠΑ του Συμβουλίου, της 22ας Δεκεμβρίου 2004, όσον αφορά την τροποποίηση της απόφασης 1999/730/ΚΕΠΠΑ σχετικά με την εφαρμογή της κοινής δράσης 1999/34/ΚΕΠΠΑ για τη συμβολή της Ευρωπαϊκής Ένωσης στην καταπολέμηση της αποσταθεροποιητικής συσσώρευσης και διάδοσης φορητών όπλων και ελαφρού οπλισμού στην Καμπότζη

text:
               24.12.2004

               EL

               Επίσημη Εφημερίδα της Ευρωπαϊκής Ένωσης

               L 379/111

      ΑΠΌΦΑΣΗ 2004/901/ΚΕΠΠΑ ΤΟΥ ΣΥΜΒΟΥΛΊΟΥ

   της 22ας Δεκεμβρίου 2004
   όσον αφορά την τροποποίηση της απόφασης 1999/730/ΚΕΠΠΑ σχετικά με την εφαρμογή της κοινής δράσης 1999/34/ΚΕΠΠΑ για τη συμβολή της Ευρωπαϊκής Ένωσης στην καταπολέμηση της αποσταθεροποιητικής συσσώρευσης και διάδοσης φορητών όπλων και ελαφρού οπλισμού στην Καμπότζη
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   την κοινή δράση 1999/34/ΚΕΠΠΑ του Συμβουλίου, της 17ης Δεκεμβρίου 1998, σχετικά με τη συμβολή της Ευρωπαϊκής Ένωσης στην καταπολέμηση της αποσταθεροποιητικής συσσώρευσης και διάδοσης φορητών όπλων και ελαφρού οπλισμού (1) και, ιδίως, το άρθρο 6, σε συνδυασμό με το άρθρο 23 παράγραφος 2 της συνθήκης για την Ευρωπαϊκή Ένωση,
   Εκτιμώντας τα εξής:

               (1)

               Στις 15 Νοεμβρίου 1999, το Συμβούλιο εξέδωσε την απόφαση 1999/730/ΚΕΠΠΑ (2) σχετικά με τη συμβολή της Ευρωπαϊκής Ένωσης στην καταπολέμηση της αποσταθεροποιητικής συσσώρευσης και διάδοσης φορητών όπλων και ελαφρού οπλισμού στην Καμπότζη, για την εφαρμογή της κοινής δράσης 1999/34/ΚΕΠΠΑ.

               (2)

               Στις 22 Νοεμβρίου 2004, το Συμβούλιο εξέδωσε την απόφαση 2004/792/ΚΕΠΠΑ (3), με την οποία παρατείνεται η απόφαση 1999/730/ΚΕΠΠΑ έως τις 15 Νοεμβρίου 2005.

               (3)

               Η εντολή προς το Διαχειριστή του Προγράμματος θα πρέπει να προσαρμοσθεί προκειμένου να εφαρμοσθούν τα σχέδια που καλύπτει η απόφαση 1999/730/ΚΕΠΠΑ, κατά το σχετικό χρονικό διάστημα το 2005,

         ΑΠΟΦΑΣΙΖΕΙ:
   Άρθρο 1
   Το παράρτημα της απόφασης 1999/730/ΚΕΠΠΑ αντικαθίσταται από το παράρτημα της παρούσας απόφασης.
   Άρθρο 2
   Η παρούσα απόφαση παράγει αποτελέσματα από την ημερομηνία έκδοσής της.
   Άρθρο 3
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Έγινε στις Βρυξέλλες, στις 22 Δεκεμβρίου 2004.

            Για το Συμβούλιο

            Ο Πρόεδρος

         C. VEERMAN

      (1)  ΕΕ L 9 της 15.1.1999, σ. 1.

      (2)  EE L 294 της 16.11.1999, σ. 5.

      (3)  EE L 348 της 24.11.2004, σ. 47.

      ΠΑΡΑΡΤΗΜΑ
      ΕΝΤΟΛΗ ΠΡΟΣ ΤΟ ΔΙΑΧΕΙΡΙΣΤΗ ΤΟΥ ΠΡΟΓΡΑΜΜΑΤΟΣ

                  1.

                  Για τους σκοπούς του άρθρου 1, στοιχείο γ), ο Διαχειριστής του Προγράμματος, σε συνεργασία με τις ένοπλες δυνάμεις της Καμπότζης, συνεχίζει το έργο της καταγραφής και της διαχείρισης και ασφάλειας των αποθεμάτων όπλων, καθώς και της χάραξης πολιτικής, κατευθυντήριων γραμμών και πρακτικών στον τομέα αυτό. Προς τούτο, ο Διαχειριστής του Προγράμματος παρακολουθεί τα προγράμματα που εκτελέσθηκαν προηγουμένως στη Στρατιωτική Περιοχή 1 (Stung Treng), στη Στρατιωτική Περιοχή 2 (Kampong Cham), στη Στρατιωτική Περιοχή 3 (Kampong Speu), στη Στρατιωτική Περιοχή 4 (Siem Reap) και στη Στρατιωτική Περιοχή 5 (Battambang). Σε στενή συνεργασία με το Υπουργείο Εθνικής Άμυνας, προβαίνει στη χάραξη και υλοποίηση ενός ακόμη προγράμματος για την ασφαλή αποθήκευση και καταγραφή των όπλων της Βασιλικής Χωροφυλακής στο σύνολο των είκοσι τεσσάρων επαρχιών. Το εν λόγω πρόγραμμα περιλαμβάνει την οικοδόμηση εγκαταστάσεων αποθήκευσης σε βραχυπρόθεσμη και μεσοπρόθεσμη βάση, την κατάρτιση του αρμόδιου προσωπικού όλων των βαθμίδων και την καταχώρηση όλων των όπλων στην κεντρική ηλεκτρονική βάση δεδομένων του Υπουργείου Άμυνας. Ο Διαχειριστής του Προγράμματος οργανώνει, υπό τους ίδιους όρους, ένα παρόμοιο Πρόγραμμα για την Ειδική Στρατιωτική Περιοχή της Πνομ Πενχ και συνεχίζει, σε εθνικό επίπεδο, τις προσπάθειες για την παροχή κατάρτισης, την ανάπτυξη συστημάτων και την καταγραφή των όπλων. Τα υλοποιούμενα προγράμματα θα περιλαμβάνουν την υποστήριξη, με τη συνδρομή εμπειρογνωμόνων του τομέα, του κυβερνητικού προγράμματος δημόσιων εκδηλώσεων μεγαλύτερης ή μικρότερης εμβέλειας για την καταστροφή των πλεοναζόντων στρατιωτικών όπλων και, ενδεχομένως, των συλλεγέντων και πλεοναζόντων όπλων που μπορεί να παραμένουν στην κατοχή του στρατού και των αστυνομικών δυνάμεων και δυνάμεων ασφαλείας.

                  2.

                  Ο Διαχειριστής του Προγράμματος παρακολουθεί, στο μέτρο του δυνατού, τις δραστηριότητες που διεξήχθησαν προηγουμένως ως μέρος του προγράμματος ASAC της ΕΕ, καθώς και την πρόοδο του νομοσχεδίου για τα όπλα στα πλαίσια της Εθνικής Συνέλευσης και την επακόλουθη εφαρμογή του, την παροχή βοήθειας στο κυβερνητικό πρόγραμμα περισυλλογής των όπλων που γίνονται αντικείμενο απόκρυψης και παράνομης οπλοκατοχής, την κατάρτιση των μελών των κοινοτικών συμβουλίων για την ασφάλεια των όπλων και τα προγράμματα ευαισθητοποίησης του κοινού σε θέματα ασφάλειας όπλων. Εάν χρειάζεται, ο Διαχειριστής του Προγράμματος εξακολουθεί να συμβουλεύει και, κατά περίπτωση, να συνδράμει την κυβέρνηση, τους διεθνείς οργανισμούς και τις τοπικές μη κυβερνητικές οργανώσεις για θέματα που αφορούν την ασφάλεια των όπλων και τις τρέχουσες και προηγούμενες δραστηριότητες του προγράμματος ASAC της ΕΕ.

                  3.

                  Ο Διαχειριστής του Προγράμματος μεριμνά ώστε να θεσπισθούν κατάλληλες διαδικασίες που θα εξασφαλίζουν την αποτελεσματική παρακολούθηση και αξιολόγηση των δραστηριοτήτων. Προς τούτο, επιζητεί την πλήρη συνεργασία με την κυβέρνηση της Καμπότζης και τις αστυνομικές δυνάμεις και τις δυνάμεις ασφαλείας.

                  4.

                  Ο Διαχειριστής του Προγράμματος ενθαρρύνει και βοηθά άλλους δωρητές να στηρίξουν τις προσπάθειες μείωσης και ελέγχου των φορητών όπλων και του ελαφρού οπλισμού και είναι έτοιμος, οσάκις ενδείκνυται, να εκτελεί τέτοιου είδους προγράμματα από κοινού με άλλους δωρητές στο πλαίσιο των εργασιών που του ανατίθενται δυνάμει της παρούσας εντολής. Λαμβάνοντας υπόψη την πρωτοποριακή θέση της Ευρωπαϊκής Ένωσης στον τομέα αυτό, μεριμνά για τη διασφάλιση κεντρικού ρόλου στις διεθνείς προσπάθειες και συμβάλλει, ενδεχομένως, στη διαχείριση σχεδίων υποστηριζόμενων από άλλους δωρητές.

                  5.

                  Ο Διαχειριστής του Προγράμματος θα συντάσσει σχέδια σχετικά με την ολοκλήρωση των εργασιών για την καταγραφή και τη διαχείριση και ασφάλεια των αποθεμάτων όπλων των ένοπλων δυνάμεων της Καμπότζης έως τα τέλη Ιουνίου 2006, καθώς και σχετικά με την περάτωση του προγράμματος για τη συμβολή της Ευρωπαϊκής Ένωσης στη μείωση και τον έλεγχο των φορητών όπλων και του ελαφρού οπλισμού στην Καμπότζη εν συνεχεία σε σύντομο χρονικό διάστημα.


Avis juridique important

|

32002D0223

2002/223/ΕΚ: Απόφαση του Συμβουλίου, της 19ης Δεκεμβρίου 2001, για τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας και της Υπηρεσίας Αρωγής και Έργων των Ηνωμένων Εθνών για τους πρόσφυγες της Παλαιστίνης στην Εγγύς Ανατολή (UNRWA) όσον αφορά πρόσθετη χρηματοδότηση το έτος 2001, στο πλαίσιο της ισχύουσας σύμβασης ΕΚ-UNRWA, για τα έτη 1999-2001

Επίσημη Εφημερίδα αριθ. L 075 της 16/03/2002 σ. 0046 - 0046

Απόφαση του Συμβουλίουτης 19ης Δεκεμβρίου 2001για τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας και της Υπηρεσίας Αρωγής και Έργων των Ηνωμένων Εθνών για τους πρόσφυγες της Παλαιστίνης στην Εγγύς Ανατολή (UNRWA) όσον αφορά πρόσθετη χρηματοδότηση το έτος 2001, στο πλαίσιο της ισχύουσας σύμβασης ΕΚ-UNRWA, για τα έτη 1999-2001(2002/223/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας και, ιδίως, το άρθρο 181 σε συνδυασμό με το άρθρο 300 παράγραφος 3,την πρόταση της Επιτροπής(1),τη γνώμη του Ευρωπαϊκού Κοινοβουλίου(2),Εκτιμώντας τα ακόλουθα:(1) Η τρέχουσα κρίση στη Μέση Ανατολή έχει επιβαρύνει ακόμη περισσότερο την UNRWA.(2) Η κοινοτική βοήθεια προς την UNRWA αποτελεί σημαντικό στοιχείο για τη σταθεροποίηση της κατάστασης στη Μέση Ανατολή και, επιπλέον, είναι μέρος της εκστρατείας για την καταπολέμηση της φτώχειας στις αναπτυσσόμενες χώρες, συμβάλλοντας έτσι στην αειφόρο οικονομική και κοινωνική ανάπτυξη του ενδιαφερόμενου πληθυσμού και των χωρών οι οποίες δέχονται τον εν λόγω πληθυσμό.(3) Η υποστήριξη των δραστηριοτήτων της UNRWA αναμένεται να συμβάλει στην επίτευξη των κοινοτικών στόχων που περιγράφονται ανωτέρω.(4) Η ισχύουσα σύμβαση μεταξύ της Ευρωπαϊκής Κοινότητας και της Υπηρεσίας Αρωγής και Έργων των Ηνωμένων Εθνών για τους Πρόσφυγες της Παλαιστίνης στην Εγγύς Ανατολή (UNRWA) για τα έτη 1999 έως 2001(3) (Σύμβαση ΕΚ-UNRWA) και, ιδίως, το άρθρο 6 αυτής, προβλέπει προσαρμογές των χρηματοδοτικών συνεισφορών,ΑΠΟΦΑΣΙΖΕΙ:Άρθρο 1Εγκρίνεται η συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και της Υπηρεσίας Αρωγής και Έργων των Ηνωμένων Εθνών για τους Πρόσφυγες της Παλαιστίνης στην Εγγύς Ανατολή (UNRWA) όσον αφορά πρόσθετη συνεισφορά ύψους 15 εκατομυρίων ευρώ στην ισχύουσα χρηματοδότηση για το έτος 2001 στο πλαίσιο της ισχύουσας σύμβασης.Το κείμενο της συμφωνίας επισυνάπτεται στην παρούσα απόφαση.Άρθρο 2Ο Πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια να υπογράψουν τη συμφωνία υπό μορφή ανταλλαγής επιστολών δεσμεύοντας την Κοινότητα.Βρυξέλλες, 19 Δεκεμβρίου 2001.Για το ΣυμβούλιοΟ ΠρόεδροςA. Neyts-Uyttebroeck(1) Πρόταση της 7ης Δεκεμβρίου 2001 (δεν έχει ακόμη δημοσιευθεί στην Επίσημη Εφημερίδα).(2) Γνώμη που διατυπώθηκε στις 12 Δεκεμβρίου 2001 (δεν έχει ακόμη δημοσιευθεί στην Επίσημη Εφημερίδα).(3) ΕΕ L 261 της 7.10.1999, σ. 37.


title: Απόφαση του Συμβουλίου για τον καθορισμό της θέσης του Συμβουλίου σχετικά με το σχέδιο διορθωτικού προϋπολογισμού αριθ. 5 της Ευρωπαϊκής Ένωσης για το οικονομικό έτος 2015

text:
               24.6.2015

               EL

               Επίσημη Εφημερίδα της Ευρωπαϊκής Ένωσης

               C 207/6

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   για τον καθορισμό της θέσης του Συμβουλίου σχετικά με το σχέδιο διορθωτικού προϋπολογισμού αριθ. 5 της Ευρωπαϊκής Ένωσης για το οικονομικό έτος 2015
   (2015/C 207/06)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 314, σε συνδυασμό με τη Συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 106α,
   Έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (1), και ιδίως το άρθρο 41,
   Εκτιμώντας τα ακόλουθα:

         ΑΠΟΦΑΣΙΖΕΙ:
   Άρθρο μόνο
   Η θέση του Συμβουλίου επί του σχεδίου διορθωτικού προϋπολογισμού αριθ. 5 της Ευρωπαϊκής Ένωσης για το οικονομικό έτος 2015 εγκρίθηκε στις 19 Ιουνίου 2015.
   Το πλήρες κείμενο είναι διαθέσιμο για ανάγνωση ή τηλεφόρτωση στον ιστότοπο του Συμβουλίου στη διεύθυνση: http://www.consilium.europa.eu/

      Λουξεμβούργο, 19 Ιουνίου 2015.

            Για το Συμβούλιο

            Ο Πρόεδρος

         J. REIRS

      (1)  ΕΕ L 298 της 26.10.2012, σ. 1.

      (2)  ΕΕ L 69 της 13.3.2015, σ. 1.


Avis juridique important

|

31998D0325(01)

Απόφαση αριθ. 9/97 σχετικά με την πρόσβαση του κοινού στα διοικητικά έγγραφα του Ευρωπαϊκού Νομισματικού Ιδρύματος (ΕΝΙ)

Επίσημη Εφημερίδα αριθ. L 090 της 25/03/1998 σ. 0043 - 0044

ΑΠΟΦΑΣΗ αριθ. 9/97 σχετικά με την πρόσβαση του κοινού στα διοικητικά έγγραφα του Ευρωπαϊκού Νομισματικού Ιδρύματος (ΕΝΙ)ΤΟ ΣΥΜΒΟΥΛΙΟ ΤΟΥ ΕΥΡΩΠΑΪΚΟΥ ΝΟΜΙΣΜΑΤΙΚΟΥ ΙΔΡΥΜΑΤΟΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 109 ΣΤ,το καταστατικό του Ευρωπαϊκού Νομισματικού Ιδρύματος, και ιδίως το άρθρο 9,Εκτιμώντας:ότι η δήλωση για το δικαίωμα πρόσβασης στις πληροφορίες, που έχουν προσαρτηθεί στην τελική πράξη της συνθήκης για την Ευρωπαϊκή Ένωση, υπογραμμίζει ότι η διαφάνεια της διαδικασίας λήψης αποφάσεων ενισχύει τη δημοκρατικότητα των οργάνων καθώς και την εμπιστοσύνη του κοινού προς το διοικητικό μηχανισμό 7ότι ο Ευρωπαίος Διαμεσολαβητής εξέδωσε απόφαση στο πλαίσιο έρευνας που διεξήγαγε με δική του πρωτοβουλία σχετικά με την πρόσβαση του κοινού στα έγγραφα που έχουν στην κατοχή τους τα κοινοτικά όργανα (1) 7 ότι οι συστάσεις αυτής της απόφασης ισχύουν για το ΕΝΙ μόνο όσον αφορά τα διοικητικά έγγραφα,Θεωρώντας ότι είναι επιθυμητό να καθοριστούν οι αρχές οι οποίες θα διέπουν την πρόσβαση στα διοικητικά έγγραφα του ΕΝΙ,Εκτιμώντας:ότι τα Ευρωπαϊκά Συμβούλια του Μπέρμιγχαμ και του Εδιμβούργου καθόρισαν ορισμένες αρχές για την προώθηση μιας Ευρώπης που βρίσκεται πλησιέστερα στους πολίτες της 7ότι το Ευρωπαϊκό Συμβούλιο της Κοπεγχάγης επιβεβαίωσε την αρχή μιας όσο το δυνατόν ευρύτερης πρόσβασης των πολιτών στις πληροφορίες 7ότι οι πολίτες έχουν έννομο συμφέρον να γνωρίζουν την οργάνωση και λειτουργία των θεσμικών και άλλων οργάνων που χρηματοδοτούνται από δημόσιους πόρους 7ότι το άρθρο 10 παράγραφος 1 του καταστατικού του ΕΝΙ ορίζει ότι οι εργασίες των συνεδριάσεων του συμβουλίου είναι μυστικές και ότι το συμβούλιο του ΕΝΙ μπορεί να αποφασίσει ομόφωνα να δημοσιεύσει τα αποτελέσματα των διασκέψεών του 7ότι το άρθρο 11 παράγραφος 1 του εσωτερικού κανονισμού του ΕΝΙ ορίζει ότι οι εργασίες του συμβουλίου και οποιασδήποτε επιτροπής της ομάδας που ιδρύει το συμβούλιο είναι εμπιστευτικού χαρακτήρα, εκτός εάν το συμβούλιο, με ομόφωνη απόφαση, εξουσιοδοτήσει τον πρόεδρο να δημοσιοποιήσει τα πορίσματα των διαβουλεύσεών τους 7ότι το άρθρο 11 παράγραφος 2 του εσωτερικού κανονισμού του ΕΝΙ προβλέπει ότι όλα τα έγγραφα που συντάσσονται από το ΕΝΙ είναι εμπιστευτικά, εκτός εάν το συμβούλιο αποφασίσει διαφορετικά 7ότι αυτή η απόφαση αποτελεί συμπληρωματικό στοιχείο της πολιτικής ενημέρωσης και επικοινωνίας του ΕΝΙ 7 ότι οι σαφείς κανόνες συμβάλλουν στην προώθηση της εύρυθμης λειτουργίας του διοικητικού μηχανισμού, διευκολύνοντας τους υπαλλήλους να διεκπεραιώνουν με ακρίβεια και ταχύτητα τις αιτήσεις του κοινού για πρόσβαση στα έγγραφα 7ότι το ΕΝΙ, προτού να επιτρέψει την πρόσβαση σε οποιοδήποτε έγγραφο που περιέχει πληροφορίες που προέρχονται από την κεντρική τράπεζα ενός κράτους μέλους, θα ζητά τη γνώμη αυτής της τράπεζας 7ότι, σύμφωνα με το άρθρο 9 παράγραφος 5 του καταστατικού του ΕΝΙ, ο πρόεδρος του ΕΝΙ είναι υπεύθυνος για την τρέχουσα διαχείριση του ΕΝΙ 7ότι η παρούσα απόφαση δεν δημιουργεί προηγούμενο για τη θέση που θα λάβει σχετικά η Ευρωπαϊκή Κεντρική Τράπεζα,ΑΠΟΦΑΣΙΖΕΙ:Άρθρο 1 1. Το κοινό έχει δικαίωμα πρόσβασης στα διοικητικά έγγραφα του ΕΝΙ σύμφωνα με τις διατάξεις της παρούσας απόφασης.2. Ως «διοικητικό έγγραφο του ΕΝΙ» νοείται κάθε γραπτό κείμενο, ανεξάρτητα από τον χρησιμοποιούμενου υλικό φορέα, που περιέχει υφιστάμενα στοιχεία και αφορά την τρέχουσα οργάνωση και λειτουργία του ΕΝΙ.Άρθρο 2 Η αίτηση πρόσβασης σε ένα διοικητικό έγγραφο του ΕΝΙ πρέπει να υποβάλλεται εγγράφως σε αυτό (2). Οι υπηρεσίες του ΕΝΙ επιδιώκουν να ικανοποιήσουν το σχετικό αίτημα. Εάν η αίτηση δεν διατυπώνεται με σαφήνεια ή δεν περιέχει στοιχεία που να επιτρέπουν τον προσδιορισμό του συγκεκριμένου εγγράφου, οι υπηρεσίες του ΕΝΙ καλούν τον αιτούντα να συμπληρώσει την αίτηση, παρέχοντας περαιτέρω διευκρινίσεις.Άρθρο 3 1. Στο πλαίσιο της πρόσβασης σε ένα διοικητικό έγγραφο του ΕΝΙ, ο αιτών μπορεί είτε να συμβουλευθεί το έγγραφο στα γραφεία του ΕΝΙ, είτε να ζητήσει την αποστολή αντιγράφου με έξοδα δικά του. Ο πρόεδρος μπορεί να καθορίσει εύλογη χρηματική επιβάρυνση για κάθε παρόμοια πρόσβαση, η οποία θα αντιστοιχεί στα έξοδα διεκπεραίωσης της αίτησης.2. Οι υπηρεσίες του ΕΝΙ επιδιώκουν την εξεύρεση δίκαιης λύσης στο ζήτημα των επαναλαμβανόμενων αιτήσεων από τον ίδιο αιτούντα για το ίδιο διοικητικό έγγραφο ή των αιτήσεων που αφορούν μεγάλο αριθμό εγγράφων ή πολυσέλιδα έγγραφα.3. Σε περίπτωση που επιτραπεί η πρόσβαση σε διοικητικό έγγραφο του ΕΝΙ, απαγορεύεται η αναπαραγωγή ή η κυκλοφορία του εγγράφου για εμπορικούς σκοπούς με άμεση διάθεση αυτού χωρίς την προηγούμενη άδεια του ΕΝΙ, το οποίο μπορεί να απορρίψει το σχετικό αίτημα χωρίς να υποχρεούται να αναφέρει τους σχετικούς λόγους.Άρθρο 4 Η πρόσβαση σε διοικητικό έγγραφο του ΕΝΙ δεν επιτρέπεται σε περίπτωση που η κοινοποίησή του θα μπορούσε να αποβεί εις βάρος:- της προστασίας του δημόσιου συμφέροντος, ιδίως όσον αφορά τη δημόσια ασφάλεια, τις διεθνείς σχέσεις, τη νομισματική και συναλλαγματική σταθερότητα, τη διαδικασία απονομής δικαιοσύνης, τις επιθεωρήσεις και τις έρευνες,- της προστασίας της προσωπικότητας του ατόμου και του ιδιωτικού βίου,- της προστασίας της πνευματικής ιδιοκτησίας καθώς και του εμπορικού, τραπεζικού και βιομηχανικού απορρήτου,- της προστασίας των οικονομικών συμφερόντων του ΕΝΙ,- της προστασίας του απορρήτου την οποία ζητά το φυσικό ή νομικό πρόσωπο το οποίο παρέσχε οποιαδήποτε από τις πληροφορίες που περιέχει το έγγραφο ή την οποία επιβάλλει η νομοθεσία η οποία διέπει τις έννομες σχέσεις αυτού του προσώπου.Άρθρο 5 1. Οι υπηρεσίες του ΕΝΙ επιδιώκουν τη διεκπεραίωση των αιτήσεων εντός εύλογης προθεσμίας. Το αργότερο εντός ενός μηνός, ο γενικός γραμματέας του ΕΝΙ πληροφορεί γραπτώς τον αιτούντα εάν η αίτησή του εγκρίθηκε ή εάν υπάρχει πρόθεση απόρριψής της. Στη δεύτερη περίπτωση, γνωστοποιείται επίσης στον αιτούντα ο λόγος αυτής της πρόθεσης και του υποδεικνύεται ότι διαθέτει προθεσμία ενός μηνός για να υποβάλει επιβεβαιωτική αίτηση προκειμένου να επιτύχει την αναθεώρηση αυτής της θέσης, ειδάλλως θεωρείται ότι παραιτείται από την αρχική αίτησή του.2. Η παράλειψη απάντησης σε αίτηση εντός ενός μηνός από την υποβολή της ισοδυναμεί με απόρριψη, εκτός εάν ο αιτών υποβάλει επιβεβαιωτική αίτηση εντός του μηνός που ακολουθεί, σύμφωνα με τα προαναφερθέντα.3. Το συμβούλιο του ΕΝΙ αποφασίζει σχετικά με την επιβεβαιωτική αίτηση εντός ενός μηνός από την παραλαβή της.4. Σε τυχόν απόφαση απόρριψης μιας επιβεβαιωτικής αίτησης περιλαμβάνεται η αιτιολογία στην οποία βασίζεται η απόρριψη. Η απόφαση γνωστοποιείται στον αιτούντα γραπτώς το συντομότερο δυνατόν, ενώ συγχρόνως αυτός ενημερώνεται σχετικά με το περιεχόμενο του άρθρου 109 ΣΤ παράγραφος 9 και των άρθρων 138 Ε και 173 της συνθήκης για την ίδρυση της Ευρωπαϊκής Κοινότητας που αφορούν αντιστοίχως τη δυνατότητα των φυσικών προσώπων για υποβολή καταγγελίας στο Διαμεσολαβητή και τον έλεγχο της νομιμότητας των πράξεων του ΕΝΙ από το Δικαστήριο.5. Η παράλειψη απάντησης στην επιβεβαιωτική αίτηση εντός ενός μηνός από την υποβολή της ισοδυναμεί με απόρριψη.Άρθρο 6 Ο πρόεδρος λαμβάνει όλα τα αναγκαία μέτρα για την εφαρμογή της παρούσας απόφασης.Άρθρο 7 Η παρούσα απόφαση αρχίζει να ισχύει από τις 3 Ιουνίου 1997.Φρανκφούρτη, 3 Ιουνίου 1997.Για το Συμβούλιο του ΕΝΙΟ ΠρόεδροςAlexandre LAMFALLUSSY(1) 616/PUBAC/F/IJH της 20ής Δεκεμβρίου 1996.(2) Η αίτηση πρέπει να απευθύνεται προς τη γενική γραμματεία του Ευρωπαϊκού Νομισματικού Ινστιτούτου, Kaiserstrasse 29, D-60311 Frankfurt am Main.


title: Απόφαση (ΕΕ) 2017/715 του Συμβουλίου, της 27ης Μαρτίου 2017, σχετικά με τη θέση που πρέπει να ληφθεί, εξ ονόματος της Ευρωπαϊκής Ένωσης, στο πλαίσιο της Μεικτής Επιτροπής του ΕΟΧ όσον αφορά τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) και του παραρτήματος XVII (Πνευματική ιδιοκτησία) της συμφωνίας για τον ΕΟΧ (Κανονισμός για τα παιδιατρικά φάρμακα)

text:
                  21.4.2017

                  EL

                  Επίσημη Εφημερίδα της Ευρωπαϊκής Ένωσης

                  L 105/15

            ΑΠΌΦΑΣΗ (ΕΕ) 2017/715 ΤΟΥ ΣΥΜΒΟΥΛΊΟΥ
      της 27ης Μαρτίου 2017
      σχετικά με τη θέση που πρέπει να ληφθεί, εξ ονόματος της Ευρωπαϊκής Ένωσης, στο πλαίσιο της Μεικτής Επιτροπής του ΕΟΧ όσον αφορά τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) και του παραρτήματος XVII (Πνευματική ιδιοκτησία) της συμφωνίας για τον ΕΟΧ (Κανονισμός για τα παιδιατρικά φάρμακα)
      ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 114, σε συνδυασμό με το άρθρο 218 παράγραφος 9,
      Έχοντας υπόψη τον κανονισμό (ΕΚ) αριθ. 2894/94 του Συμβουλίου, της 28ης Νοεμβρίου 1994, σχετικά με ορισμένες λεπτομέρειες εφαρμογής της συμφωνίας για τον Ευρωπαϊκό Οικονομικό Χώρο (1), και ιδίως το άρθρο 1 παράγραφος 3,
      Έχοντας υπόψη την πρόταση της Ευρωπαϊκής Επιτροπής,
      Εκτιμώντας τα ακόλουθα:

                  (1)

                  Η συμφωνία για τον Ευρωπαϊκό Οικονομικό Χώρο (2) (εφεξής «η συμφωνία για τον ΕΟΧ») άρχισε να ισχύει την 1η Ιανουαρίου 1994.

                  (2)

                  Σύμφωνα με το άρθρο 98 της συμφωνίας για τον ΕΟΧ, η Μεικτή Επιτροπή του ΕΟΧ μπορεί να αποφασίσει να τροποποιήσει, μεταξύ άλλων, το παράρτημα II (Τεχνικοί κανόνες, πρότυπα, δοκιμές και πιστοποίηση) και το παράρτημα XVII (Πνευματική ιδιοκτησία) της συμφωνίας για τον ΕΟΧ.

                  (3)

                  Ο κανονισμός (ΕΚ) αριθ. 1901/2006 του Ευρωπαϊκού Κοινοβουλίου και του Συμβουλίου (3) πρέπει να ενσωματωθεί στη συμφωνία για τον ΕΟΧ.

                  (4)

                  Ο κανονισμός (ΕΚ) αριθ. 1902/2006 του Ευρωπαϊκού Κοινοβουλίου και του Συμβουλίου (4) πρέπει να ενσωματωθεί στη συμφωνία για τον ΕΟΧ.

                  (5)

                  Ο κανονισμός (ΕΚ) αριθ. 469/2009 του Ευρωπαϊκού Κοινοβουλίου και του Συμβουλίου (5) πρέπει να ενσωματωθεί στη συμφωνία για τον ΕΟΧ.

                  (6)

                  Ο κανονισμός (ΕΕ) αριθ. 488/2012 της Επιτροπής (6) πρέπει να ενσωματωθεί στη συμφωνία για τον ΕΟΧ.

                  (7)

                  Ο κανονισμός (ΕΚ) αριθ. 469/2009 καταργεί τον κανονισμό (ΕΟΚ) αριθ. 1768/92 του Συμβουλίου (7), ο οποίος έχει ενσωματωθεί στη συμφωνία για τον ΕΟΧ και ο οποίος πρέπει, συνεπώς, να διαγραφεί από τη συμφωνία για τον ΕΟΧ.

                  (8)

                  Ο κανονισμός (ΕΚ) αριθ. 658/2007 της Επιτροπής (8) καθορίζει κανόνες σχετικά με την επιβολή οικονομικών κυρώσεων στους κατόχους αδειών κυκλοφορίας, οι οποίες χορηγήθηκαν σύμφωνα με τον κανονισμό (ΕΚ) αριθ. 726/2004. Εφόσον η Επιτροπή έχει χορηγήσει άδειες κυκλοφορίας, τα κράτη της ΕΖΕΣ θα πρέπει να λαμβάνουν αντίστοιχες αποφάσεις ταυτόχρονα και εντός 30 ημερών από τη χορήγηση. Λόγω των ειδικών περιστάσεων, ιδίως λόγω του ότι η Επιτροπή χορηγεί άδειες κυκλοφορίας, ότι οι παραβάσεις επηρεάζουν την Ένωση και τα συμφέροντά της και λόγω του περίπλοκου και τεχνικού χαρακτήρα των διαδικασιών επί παραβάσει, η Εποπτεύουσα Αρχή της ΕΖΕΣ θα πρέπει να συνεργάζεται στενά με την Επιτροπή και αναμένει την αξιολόγηση και την πρόταση της Επιτροπής για ανάληψη δράσης πριν λάβει απόφαση σχετικά με την επιβολή οικονομικών κυρώσεων στους κατόχους αδειών κυκλοφορίας που είναι εγκατεστημένοι σε κράτος της ΕΖΕΣ.

                  (9)

                  Το παράρτημα II (Τεχνικοί κανόνες, πρότυπα, δοκιμές και πιστοποίηση) και το παράρτημα XVII (Πνευματική ιδιοκτησία) της συμφωνίας για τον ΕΟΧ θα πρέπει, επομένως, να τροποποιηθούν αναλόγως.

                  (10)

                  Η θέση της Ένωσης στο πλαίσιο της Μεικτής Επιτροπής του ΕΟΧ θα πρέπει, ως εκ τούτου, να βασιστεί στο συνημμένο σχέδιο απόφασης,

            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      Η θέση που πρέπει να ληφθεί, εξ ονόματος της Ένωσης, στο πλαίσιο της Μεικτής Επιτροπής του ΕΟΧ, για τις προτεινόμενες τροποποιήσεις του παραρτήματος II (Τεχνικοί κανόνες, πρότυπα, δοκιμές και πιστοποίηση) και του παραρτήματος XVII (Πνευματική ιδιοκτησία) της συμφωνίας για τον ΕΟΧ βασίζεται στο σχέδιο απόφασης της Μεικτής Επιτροπής του ΕΟΧ που επισυνάπτεται στην παρούσα απόφαση.
      Άρθρο 2
      Η παρούσα απόφαση αρχίζει να ισχύει την ημέρα της έκδοσής της.

         Βρυξέλλες, 27 Μαρτίου 2017.

               Για το Συμβούλιο

               Ο Πρόεδρος

            C. ABELA

         (1)  ΕΕ L 305 της 30.11.1994, σ. 6.

         (2)  ΕΕ L 1 της 3.1.1994, σ. 3.

         (3)  Κανονισμός (ΕΚ) αριθ. 1901/2006 του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2006, για τα παιδιατρικά φάρμακα και για την τροποποίηση του κανονισμού (ΕΟΚ) αριθ. 1768/92, της οδηγίας 2001/20/ΕΚ, της οδηγίας 2001/83/ΕΚ και του κανονισμού (ΕΚ) αριθ. 726/2004 (ΕΕ L 378 της 27.12.2006, σ. 1).

         (4)  Κανονισμός (ΕΚ) αριθ. 1902/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, για την τροποποίηση του κανονισμού (ΕΚ) αριθ. 1901/2006 σχετικά με τα φάρμακα που χρησιμοποιούνται στην παιδιατρική, (ΕΕ L 378 της 27.12.2006, σ. 20).

         (5)  Κανονισμός (ΕΚ) αριθ. 469/2009 του Ευρωπαϊκού Κοινοβουλίου και του Συμβουλίου, της 6ης Μαΐου 2009, περί του συμπληρωματικού πιστοποιητικού προστασίας για τα φάρμακα (ΕΕ L 152 της 16.6.2009, σ. 1).

         (6)  Κανονισμός (EE) αριθ. 488/2012 της Επιτροπής, της 8ης Ιουνίου 2012, για την τροποποίηση του κανονισμού (ΕΚ) αριθ. 658/2007 της Επιτροπής σχετικά με τις οικονομικές κυρώσεις λόγω παράβασης ορισμένων υποχρεώσεων επιβαλλομένων στο πλαίσιο αδειών κυκλοφορίας που χορηγούνται δυνάμει του κανονισμού (ΕΚ) αριθ. 726/2004 του Ευρωπαϊκού Κοινοβουλίου και του Συμβουλίου (ΕΕ L 150 της 9.6.2012, σ. 68).

         (7)  ΕΕ L 182 της 2.7.1992, σ. 1.

         (8)  Κανονισμός (ΕΚ) αριθ. 658/2007 της Επιτροπής, της 14ης Ιουνίου 2007, σχετικά με τις οικονομικές κυρώσεις λόγω παράβασης ορισμένων υποχρεώσεων επιβαλλομένων στο πλαίσιο αδειών κυκλοφορίας που χορηγούνται δυνάμει του κανονισμού (ΕΚ) αριθ. 726/2004 του Ευρωπαϊκού Κοινοβουλίου και του Συμβουλίου (ΕΕ L 155 της 15.6.2007, σ. 10).

         ΣΧΕΔΙΟ
         ΑΠΟΦΑΣΗΣ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ αριθ. …/2017
         της …
         για την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) και του παραρτήματος XVII (Πνευματική ιδιοκτησία) της συμφωνίας ΕΟΧ
         Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
         Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία ΕΟΧ»), και ιδίως το άρθρο 98,
         Εκτιμώντας τα ακόλουθα:

                     (1)

                     Ο κανονισμός (ΕΚ) αριθ. 1901/2006 του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2006, για τα παιδιατρικά φάρμακα και για την τροποποίηση του κανονισμού (ΕΟΚ) αριθ. 1768/92, της οδηγίας 2001/20/ΕΚ, της οδηγίας 2001/83/ΕΚ και του κανονισμού (ΕΚ) αριθ. 726/2004 (1) πρέπει να ενσωματωθεί στη συμφωνία ΕΟΧ.

                     (2)

                     Ο κανονισμός (ΕΚ) αριθ. 1902/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, για την τροποποίηση του κανονισμού (ΕΚ) αριθ. 1901/2006 σχετικά με τα φάρμακα που χρησιμοποιούνται στην παιδιατρική (2) πρέπει να ενσωματωθεί στη συμφωνία ΕΟΧ.

                     (3)

                     Ο κανονισμός (ΕΚ) αριθ. 469/2009 του Ευρωπαϊκού Κοινοβουλίου και του Συμβουλίου, της 6ης Μαΐου 2009, περί του συμπληρωματικού πιστοποιητικού προστασίας για τα φάρμακα (Κωδικοποιημένη έκδοση) (3) πρέπει να ενσωματωθεί στη συμφωνία ΕΟΧ.

                     (4)

                     Ο κανονισμός (ΕΕ) αριθ. 488/2012 της Επιτροπής, της 8ης Ιουνίου 2012, για την τροποποίηση του κανονισμού (ΕΚ) αριθ. 658/2007 της Επιτροπής σχετικά με τις οικονομικές κυρώσεις λόγω παράβασης ορισμένων υποχρεώσεων επιβαλλομένων στο πλαίσιο αδειών κυκλοφορίας που χορηγούνται δυνάμει του κανονισμού (ΕΚ) αριθ. 726/2004 του Ευρωπαϊκού Κοινοβουλίου και του Συμβουλίου (4), όπως διορθώθηκε με την ΕΕ L 338 της 12.12.2012, σ. 44, πρέπει να ενσωματωθεί στη συμφωνία ΕΟΧ.

                     (5)

                     Ο κανονισμός (ΕΚ) αριθ. 469/2009 καταργεί τον κανονισμό (ΕΟΚ) αριθ. 1768/92 του Συμβουλίου (5), ο οποίος έχει ενσωματωθεί στη συμφωνία ΕΟΧ και ο οποίος πρέπει, συνεπώς, να διαγραφεί από τη συμφωνία ΕΟΧ.

                     (6)

                     Ο κανονισμός (ΕΚ) αριθ. 658/2007 της Επιτροπής καθορίζει κανόνες σχετικά με την επιβολή οικονομικών κυρώσεων στους κατόχους αδειών κυκλοφορίας, οι οποίες χορηγήθηκαν σύμφωνα με τον κανονισμό (ΕΚ) αριθ. 726/2004. Εφόσον η Επιτροπή έχει χορηγήσει άδειες κυκλοφορίας, τα κράτη της ΕΖΕΣ θα πρέπει να λαμβάνουν αντίστοιχες αποφάσεις ταυτόχρονα και εντός 30 ημερών από τη χορήγηση. Λόγω των ειδικών περιστάσεων, ιδίως λόγω του ότι η Επιτροπή χορηγεί άδειες κυκλοφορίας, ότι οι παραβάσεις επηρεάζουν την Ένωση και τα συμφέροντά της και λόγω του περίπλοκου και τεχνικού χαρακτήρα των διαδικασιών επί παραβάσει, η Εποπτεύουσα Αρχή της ΕΖΕΣ θα πρέπει να συνεργάζεται στενά με την Επιτροπή και αναμένει την αξιολόγηση και την πρόταση της Επιτροπής για ανάληψη δράσης πριν να λάβει απόφαση σχετικά με την επιβολή οικονομικών κυρώσεων στους κατόχους αδειών κυκλοφορίας που είναι εγκατεστημένοι σε κράτος της ΕΖΕΣ.

                     (7)

                     Τα παραρτήματα II και XVII της συμφωνίας ΕΟΧ θα πρέπει, επομένως, να τροποποιηθούν αναλόγως,

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         Άρθρο 1
         Το κεφάλαιο XIII του παραρτήματος II της συμφωνίας ΕΟΧ τροποποιείται ως εξής:

                     1.

                     Μετά τις λέξεις «Επιτροπή για τα ορφανά φάρμακα (COMP)» στη 13η παράγραφο του εισαγωγικού κειμένου προστίθεται το ακόλουθο κείμενο:
                     «, Παιδιατρική Επιτροπή»

                     2.

                     Στο σημείο 15ιζ (Οδηγία 2001/83/ΕΚ του Ευρωπαϊκού Κοινοβουλίου και του Συμβουλίου) και στο σημείο 15κη (Κανονισμός (ΕΚ) αριθ. 726/2004 του Ευρωπαϊκού Κοινοβουλίου και του Συμβουλίου) προστίθεται η ακόλουθη περίπτωση:

                                 «—

                                    32006 R 1901: Κανονισμός (ΕΚ) αριθ. 1901/2006 του Ευρωπαϊκού Κοινοβουλίου και του Συμβουλίου της 12ης Δεκεμβρίου 2006 (ΕΕ L 378 της 27.12.2006, σ. 1).»

                     3.

                     Το κείμενο προσαρμογής του σημείου 15κη (Κανονισμός (ΕΕ) αριθ. 726/2004 του Ευρωπαϊκού Κοινοβουλίου και του Συμβουλίου) αντικαθίσταται από το ακόλουθο κείμενο:
                     «Οι αρμοδιότητες που ανατίθενται στην Ευρωπαϊκή Επιτροπή σε σχέση με τη διαδικασία επί παραβάσει που προβλέπεται στο άρθρο 84 παράγραφος 3, συμπεριλαμβανομένης της αρμοδιότητας επιβολής οικονομικών κυρώσεων στους κατόχους αδειών κυκλοφορίας, αναλαμβάνονται, στις περιπτώσεις που ο κάτοχος άδειας κυκλοφορίας είναι εγκατεστημένος σε κράτος της ΕΖΕΣ, από την Εποπτεύουσα Αρχή της ΕΖΕΣ σε στενή συνεργασία με την Επιτροπή. Προτού η Εποπτεύουσα Αρχή της ΕΖΕΣ λάβει απόφαση σχετικά με τις οικονομικές κυρώσεις, η Επιτροπή της διαβιβάζει την αξιολόγησή της και πρόταση σχετικά με το πώς να ενεργήσει.»

                     4.

                     Το κείμενο του σημείου 15λστ (Κανονισμός (ΕΚ) αριθ. 658/2007 της Επιτροπής) αντικαθίσταται από το ακόλουθο κείμενο:
                     «32007 R 0658: Κανονισμός (ΕΚ) αριθ. 658/2007 της Επιτροπής, της 14ης Ιουνίου 2007, σχετικά με τις οικονομικές κυρώσεις λόγω παράβασης ορισμένων υποχρεώσεων επιβαλλομένων στο πλαίσιο αδειών κυκλοφορίας που χορηγούνται δυνάμει του κανονισμού (ΕΚ) αριθ. 726/2004 του Ευρωπαϊκού Κοινοβουλίου και του Συμβουλίου (ΕΕ L 155 της 15.6.2007, σ. 10), όπως τροποποιήθηκε με:

                                 —

                                    32012 R 0488: Κανονισμός (ΕΕ) αριθ. 488/2012 της 8ης Ιουνίου 2012 (ΕΕ L 150 της 9.6.2012, σ. 68), όπως διορθώθηκε με την ΕΕ L 338 της 12.12.2012, σ. 44.

                           Για τους σκοπούς της παρούσας συμφωνίας, οι διατάξεις του κανονισμού προσαρμόζονται ως εξής:
                     Οι αρμοδιότητες που ανατίθενται στην Ευρωπαϊκή Επιτροπή σε σχέση με τη διαδικασία επί παραβάσει, συμπεριλαμβανομένης της αρμοδιότητας επιβολής οικονομικών κυρώσεων στους κατόχους αδειών κυκλοφορίας, αναλαμβάνονται, στις περιπτώσεις που ο κάτοχος άδειας κυκλοφορίας είναι εγκατεστημένος σε κράτος της ΕΖΕΣ, από την Εποπτεύουσα Αρχή της ΕΖΕΣ σε στενή συνεργασία με την Επιτροπή. Προτού η Εποπτεύουσα Αρχή της ΕΖΕΣ λάβει απόφαση σχετικά με τις οικονομικές κυρώσεις, η Επιτροπή της διαβιβάζει την αξιολόγησή της και πρόταση σχετικά με το πώς να ενεργήσει.».

                     5.

                     Μετά το σημείο 15μα (Εκτελεστικός κανονισμός (ΕΕ) αριθ. 198/2013 της Επιτροπής) παρεμβάλλεται το ακόλουθο σημείο:

                                 «15μβ.

                                    32006 R 1901: Κανονισμός (ΕΚ) αριθ. 1901/2006 του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2006, για παιδιατρικά φάρμακα και για την τροποποίηση του κανονισμού (ΕΟΚ) αριθ. 1768/92 του Συμβουλίου, της οδηγίας 2001/20/ΕΚ, της οδηγίας 2001/83/ΕΚ και του κανονισμού (ΕΚ) αριθ. 726/2004 (ΕΕ L 378 της 27.12.2006, σ. 1), όπως τροποποιήθηκε με:

                                             —

                                                32006 R 1902: Κανονισμός (ΕΚ) αριθ. 1902/2006 του Ευρωπαϊκού Κοινοβουλίου και του Συμβουλίου της 20ής Δεκεμβρίου 2006 (ΕΕ L 378 της 27.12.2006, σ. 20).

                           Για τους σκοπούς της παρούσας συμφωνίας, οι διατάξεις του κανονισμού προσαρμόζονται ως εξής:

                                 α)

                                 Η εφαρμογή του άρθρου 36 παράγραφος 3 δεν πρέπει να εξαρτάται από την έγκριση του φαρμακευτικού προϊόντος στο Λιχτενστάιν.

                                 β)

                                 Οι αρμοδιότητες που ανατίθενται στην Ευρωπαϊκή Επιτροπή σε σχέση με τη διαδικασία επί παραβάσει που προβλέπεται στο άρθρο 49 παράγραφος 3, συμπεριλαμβανομένης της αρμοδιότητας επιβολής οικονομικών κυρώσεων στους κατόχους αδειών κυκλοφορίας, αναλαμβάνονται, στις περιπτώσεις που ο κάτοχος άδειας κυκλοφορίας είναι εγκατεστημένος σε κράτος της ΕΖΕΣ, από την Εποπτεύουσα Αρχή της ΕΖΕΣ σε στενή συνεργασία με την Επιτροπή. Προτού η Εποπτεύουσα Αρχή της ΕΖΕΣ λάβει απόφαση σχετικά με τις οικονομικές κυρώσεις, η Επιτροπή της διαβιβάζει την αξιολόγησή της και πρόταση σχετικά με το πώς να ενεργήσει.».

               Άρθρο 2
         Το κείμενο του σημείου 6 (Κανονισμός (ΕΟΚ) αριθ. 1768/92 του Συμβουλίου) του παραρτήματος XVII της συμφωνίας ΕΟΧ αντικαθίσταται από το ακόλουθο κείμενο:
         «32009 R 0469: Κανονισμός (ΕΚ) αριθ. 469/2009 του Ευρωπαϊκού Κοινοβουλίου και του Συμβουλίου, της 6ης Μαΐου 2009, περί του συμπληρωματικού πιστοποιητικού προστασίας για τα φάρμακα (Κωδικοποιημένη έκδοση) (ΕΕ L 152 της 16.6.2009, σ. 1).
         Για τους σκοπούς της παρούσας συμφωνίας, οι διατάξεις του κανονισμού προσαρμόζονται ως εξής:

                     α)

                     Οι ακόλουθες παράγραφοι προστίθενται στο άρθρο 7:
                     «6.   Η παράγραφος 5 δεν εφαρμόζεται στα κράτη της ΕΖΕΣ.
                     7.   Με την επιφύλαξη της παραγράφου 4, επί πέντε έτη από την έναρξη ισχύος του κανονισμού (ΕΚ) αριθ. 1901/2006 στο οικείο κράτος της ΕΖΕΣ, η αίτηση για παράταση της διάρκειας πιστοποιητικού που έχει ήδη χορηγηθεί κατατίθεται το αργότερο έξι μήνες πριν από τη λήξη του πιστοποιητικού.».

                     β)

                     Οι ακόλουθες παράγραφοι προστίθενται στο άρθρο 21:
                     «3.   Η αίτηση για παράταση της διάρκειας πιστοποιητικού χορηγείται σε κράτος της ΕΖΕΣ μόνον εφόσον το πιστοποιητικό λήγει σε διάστημα μικρότερο των 6 μηνών πριν από την έναρξη ισχύος του κανονισμού (ΕΚ) αριθ. 1901/2006 στο οικείο κράτος της ΕΖΕΣ. Σε περιπτώσεις που το πιστοποιητικό λήγει πριν από την έναρξη ισχύος του κανονισμού (ΕΚ) αριθ. 1901/2006 στο οικείο κράτος της ΕΖΕΣ, η παράταση τίθεται σε ισχύ μόνο για το χρονικό διάστημα που ακολουθεί τόσο την έναρξη ισχύος στο οικείο κράτος της ΕΖΕΣ όσο και την ημερομηνία δημοσίευσης της αίτησης για παράταση. Ωστόσο, η παράγραφος 3 του άρθρου 13 εφαρμόζεται όσον αφορά τον υπολογισμό της χρονικής διάρκειας της παράτασης.
                     4.   Κατά παρέκκλιση από την παράγραφο 7 του άρθρου 7, στις περιπτώσεις που ένα πιστοποιητικό λήγει πριν από την παρέλευση επτά μηνών μετά την έναρξη ισχύος του κανονισμού (ΕΚ) αριθ. 1901/2006 στο οικείο κράτος της ΕΖΕΣ, η αίτηση για παράταση της διάρκειας πιστοποιητικού υποβάλλεται το αργότερο ένα μήνα μετά την έναρξη ισχύος στο οικείο κράτος της ΕΖΕΣ. Στις περιπτώσεις αυτές, η παράταση τίθεται σε ισχύ μόνον όσον αφορά το χρονικό διάστημα μετά την ημερομηνία δημοσίευσης της αίτησης για παράταση. Ωστόσο, η παράγραφος 3 του άρθρου 13 εφαρμόζεται όσον αφορά τον υπολογισμό της χρονικής διάρκειας της παράτασης.
                     5.   Η αίτηση για παράταση της διάρκειας πιστοποιητικού που υποβάλλεται σύμφωνα με τις παραγράφους 3 και 4 δεν εμποδίζει οιοδήποτε τρίτο μέρος, το οποίο, μεταξύ της λήξης του πιστοποιητικού και της δημοσίευσης της αίτησης για παράταση της διάρκειας του πιστοποιητικού έχει χρησιμοποιήσει, καλή την πίστει, την εφεύρεση για εμπορικούς σκοπούς ή έχει προβεί σε σοβαρή προετοιμασία για μια τέτοια χρήση, να συνεχίσει την εν λόγω χρήση.».

                     γ)

                     Δεδομένου ότι για το Λιχτενστάιν και την Ελβετία ισχύουν ενιαία διπλώματα ευρεσιτεχνίας, το Λιχτενστάιν δεν χορηγεί συμπληρωματικά πιστοποιητικά προστασίας για φάρμακα όπως προβλέπεται στον παρόντα κανονισμό.».

               Άρθρο 3
         Τα κείμενα των κανονισμών (ΕΚ) αριθ. 1901/2006, (ΕΚ) αριθ. 1902/2006, (ΕΚ) αριθ. 469/2009 και του κανονισμού (ΕΕ) αριθ. 488/2012 της Επιτροπής, όπως διορθώθηκε με την ΕΕ L 338 της 12.12.2012, σ. 44, στην ισλανδική και τη νορβηγική γλώσσα, τα οποία δημοσιεύονται στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
         Άρθρο 4
         Η παρούσα απόφαση αρχίζει να ισχύει στις/την …, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας ΕΟΧ (*1).
         Άρθρο 5
         Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης.

            Βρυξέλλες,.

                  Για τη Μεικτή Επιτροπή του ΕΟΧ

                  Ο Πρόεδρος

                  Οι Γραμματείς της Μεικτής Επιτροπής του ΕΟΧ

            (1)  ΕΕ L 378 της 27.12.2006, σ. 1.

            (2)  ΕΕ L 378 της 27.12.2006, σ. 20.

            (3)  ΕΕ L 152 της 16.6.2009, σ. 1.

            (4)  ΕΕ L 150 της 9.6.2012, σ. 68.

            (5)  ΕΕ L 182 της 2.7.1992, σ. 1.

            (*1)  [Έχουν αναφερθεί συνταγματικές απαιτήσεις.]


Avis juridique important

|

32003D0096

2003/96/ΕΚ: Απόφαση του Συμβουλίου, της 6ης Φεβρουαρίου 2003, για τη σύναψη συμφωνίας επιστημονικής και τεχνολογικής συνεργασίας μεταξύ Ευρωπαϊκής Κοινότητας και Ουκρανίας

Επίσημη Εφημερίδα αριθ. L 036 της 12/02/2003 σ. 0031 - 0031

Απόφαση του Συμβουλίουτης 6ης Φεβρουαρίου 2003για τη σύναψη συμφωνίας επιστημονικής και τεχνολογικής συνεργασίας μεταξύ Ευρωπαϊκής Κοινότητας και Ουκρανίας(2003/96/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη περί ιδρύσεως της Ευρωπαϊκής Κοινότητας, και ιδίως το άρθρο 170 δεύτερο εδάφιο, σε συνδυασμό με το άρθρο 300 παράγραφος 2 πρώτο εδάφιο πρώτη πρόταση και το άρθρο 300 παράγραφος 3 πρώτο εδάφιο,την πρόταση της Επιτροπής(1),τη γνώμη του Ευρωπαϊκού Κοινοβουλίου(2),Εκτιμώντας τα ακόλουθα:(1) Μια συμφωνία εταιρικής σχέσης και συνεργασίας μεταξύ Ευρωπαϊκών Κοινοτήτων και των κρατών μελών τους, αφενός, και Ουκρανίας, αφετέρου(3), υπεγράφη στις 16 Ιουνίου 1994 και άρχισε να ισχύει την 1η Μαρτίου 1998.(2) Στο Ευρωπαϊκό Συμβούλιο του Ελσίνκι, στις 11 Δεκεμβρίου 1999, υιοθετήθηκε μια κοινή στρατηγική του Ευρωπαϊκού Συμβουλίου (1999/877/ΚΕΠΠΑ) για την Ουκρανία(4).(3) Η Ευρωπαϊκή Κοινότητα και η Ουκρανία εφαρμόζουν ειδικά προγράμματα ΕΤΑ σε πεδία κοινού ενδιαφέροντος. Με βάση την υπάρχουσα πείρα, και οι δύο πλευρές έχουν εκφράσει την επιθυμία να εμβαθύνουν και να διευρύνουν το πλαίσιο της συνεργασίας τους στην επιστήμη και την τεχνολογία. Η εν λόγω συμφωνία επιστημονικής και τεχνολογικής συνεργασίας εντάσσεται σε μια συνολικότερη συνεργασία μεταξύ της Ευρωπαϊκής Κοινότητας και της Ουκρανίας.(4) Με την απόφασή του της 8ης Οκτωβρίου 2001, το Συμβούλιο εξουσιοδότησε την Επιτροπή να διαπραγματευτεί εξ ονόματος της Ευρωπαϊκής Κοινότητας μια συμφωνία επιστημονικής και τεχνολογικής συνεργασίας ανάμεσα στην Ευρωπαϊκή Κοινότητα και την Ουκρανία. Οι διαπραγματεύσεις, που διεξήχθησαν σύμφωνα με τις διαπραγματευτικές οδηγίες, κατέληξαν στη συμφωνία και τα δύο παραρτήματά της που επισυνάπτονται.(5) Η συμφωνία υπεγράφη στις 4 Ιουλίου 2002 στην Κοπεγχάγη.(6) Η συμφωνία θα πρέπει να εγκριθεί,ΑΠΟΦΑΣΙΖΕΙ:Άρθρο 1Εγκρίνεται εξ ονόματος της Κοινότητας η συμφωνία επιστημονικής και τεχνολογικής συνεργασίας μεταξύ Ευρωπαϊκής Κοινότητας και Ουκρανίας.Το κείμενο της συμφωνίας και τα δύο παραρτήματα αυτής επισυνάπτονται στην παρούσα απόφαση.Άρθρο 2Ο Πρόεδρος του Συμβουλίου προβαίνει εξ ονόματος της Κοινότητας, στην κοινοποίηση που προβλέπεται στο άρθρο 12 της συμφωνίας.Βρυξέλλες, 6 Φεβρουαρίου 2003.Για το ΣυμβούλιοΟ ΠρόεδροςΠ. Ευθυμίου(1) Γνώμη που διατυπώθηκε στις 11 Οκτωβρίου 2002 (δεν έχει ακόμα δημοσιευθεί στην Επίσημη Εφημερίδα).(2) Γνώμη που διατυπώθηκε στις 17 Δεκεμβρίου 2002 (δεν έχει ακόμα δημοσιευθεί στην Επίσημη Εφημερίδα).(3) ΕΕ L 49 της 19.2.1998, σ. 3.(4) ΕΕ L 331 της 23.12.1999, σ. 1.


               27.9.2016

               EL

               Επίσημη Εφημερίδα της Ευρωπαϊκής Ένωσης

               C 353/168

         P8_TA(2015)0199
   Μη διατύπωση αντίρρησης επί κατ’ εξουσιοδότηση πράξης: στήριξη της αγροτικής ανάπτυξης από το Ευρωπαϊκό Γεωργικό Ταμείο Αγροτικής Ανάπτυξης
   Απόφαση του Ευρωπαϊκού Κοινοβουλίου περί μη διατύπωσης αντίρρησης επί του κατ’ εξουσιοδότηση κανονισμού της Επιτροπής της 27ης Απριλίου 2015 για την τροποποίηση του παραρτήματος Ι του κανονισμού (ΕΕ) αριθ. 1305/2013 του Ευρωπαϊκού Κοινοβουλίου και του Συμβουλίου για την στήριξη της αγροτικής ανάπτυξης από το Ευρωπαϊκό Γεωργικό Ταμείο Αγροτικής Ανάπτυξης (C(2015)02802 — 2015/2673(DEA))
   (2016/C 353/23)

      Το Ευρωπαϊκό Κοινοβούλιο,

               —

               έχοντας υπόψη τον κατ’ εξουσιοδότηση κανονισμό της Επιτροπής (C(2015)02802),

               —

               έχοντας υπόψη την με ημερομηνία 3 Φεβρουαρίου 2015 επιστολή της Επιτροπής, διά της οποίας του ζητείται να δηλώσει ότι δεν θα διατυπώσει αντίρρηση σχετικά με τον κατ’ εξουσιοδότηση κανονισμό,

               —

               έχοντας υπόψη την με ημερομηνία 6 Μαΐου 2015 επιστολή της Επιτροπής Γεωργίας και Ανάπτυξης της Υπαίθρου προς τον Πρόεδρο της Διάσκεψης των Προέδρων των Επιτροπών,

               —

               έχοντας υπόψη το άρθρο 290 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΕ) αριθ. 1305/2013 του Ευρωπαϊκού Κοινοβουλίου και του Συμβουλίου της 17ης Δεκεμβρίου 2013 σχετικά με την στήριξη της αγροτικής ανάπτυξης από το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ) και την κατάργηση του κανονισμού (ΕΚ) αριθ. 1698/2005 του Συμβουλίου (1),και συγκεκριμένα το άρθρο 58 παράγραφος 7 και το άρθρο 83 παράγραφος 5,

               —

               έχοντας υπόψη τη σύσταση απόφασης της Επιτροπής Γεωργίας και Ανάπτυξης της Υπαίθρου,

               —

               έχοντας υπόψη το άρθρο 105 παράγραφος 6 του Κανονισμού του,

               —

               έχοντας υπόψη ότι δεν διατυπώθηκαν αντιρρήσεις κατά τη διάρκεια της περιόδου που ορίζεται στο άρθρο 105 παράγραφος 6 τρίτη και τέταρτη περίπτωση του Κανονισμού του, η οποία έληξε στις 19 Μαΐου 2015,

               Α.

               λαμβάνοντας υπόψη ότι το άρθρο 19 παράγραφος 1 του κανονισμού του Συμβουλίου (ΕΕ, Ευρατόμ) αριθ. 1311/2013 προβλέπει την αναθεώρηση του πολυετούς δημοσιονομικού πλαισίου σε περίπτωση που εγκριθούν μετά την 1η Ιανουαρίου 2014 προγράμματα υπό επιμερισμένη διαχείριση για, μεταξύ άλλων, το Ευρωπαϊκό Γεωργικό Ταμείο Αγροτικής Ανάπτυξης προκειμένου να μεταφερθούν στα επόμενα έτη, καθ’ υπέρβαση των αντίστοιχων ανώτατων ορίων δαπανών, οι πιστώσεις που δεν χρησιμοποιήθηκαν το 2014·

               Β.

               λαμβάνοντας υπόψη ότι τα προγράμματα αγροτικής ανάπτυξης της Βουλγαρίας, της Δημοκρατίας της Τσεχίας, της Ιρλανδίας, της Ελλάδας, της Ισπανίας, της Κροατίας, της Ιταλίας, της Κύπρου, του Λουξεμβούργου, της Ουγγαρίας, της Μάλτας, της Ρουμανίας και της Σουηδίας και ορισμένα περιφερειακά προγράμματα του Βελγίου, της Γερμανίας, της Γαλλίας και του Ηνωμένου Βασιλείου δεν ήταν έτοιμα για έγκριση έως το τέλος του 2014·

               Γ.

               λαμβάνοντας υπόψη ότι ο κανονισμός (ΕΕ, Ευρατόμ) αριθ. 1311/2013 αναθεωρήθηκε αναλόγως από τον κανονισμό του Συμβουλίου (ΕΕ, Ευρατόμ) 2015/623, ο οποίος μεταφέρει, για το Ευρωπαϊκό Γεωργικό Ταμείο Αγροτικής Ανάπτυξης, τις αντίστοιχες αχρησιμοποίητες δαπάνες του 2014 στο 2015 και τα ανώτατα όρια 2016·

               Δ.

               λαμβάνοντας υπόψη ότι το Παράρτημα I του κανονισμού (ΕΕ) αριθ. 1305/2013, το οποίο ορίζει την κατανομή της ενωσιακής στήριξης στην αγροτική ανάπτυξη για την περίοδο 2014- 2020, θα πρέπει να τροποποιηθεί αναλόγως·

               Ε.

               λαμβάνοντας υπόψη ότι ο παρών κανονισμός είναι σημαντικός για την ομαλή και έγκαιρη έγκριση των προγραμμάτων αγροτικής ανάπτυξης, και ότι κρίνεται σκόπιμο να τεθεί σε ισχύ την επόμενη της δημοσίευσής του στην Επίσημη Εφημερίδα της Ευρωπαϊκής Ένωσης·

               1.

               δηλώνει ότι δεν διατυπώνει αντίρρηση επί του κατ’ εξουσιοδότηση κανονισμού·

               2.

               αναθέτει στον Πρόεδρό του να διαβιβάσει την παρούσα απόφαση στο Συμβούλιο και στην Επιτροπή.

      (1)  ΕΕ L 347 της 20.12.2013, σ. 487.


title: Απόφαση 2012/515/ΚΕΠΠΑ του Συμβουλίου, της 24ης Σεπτεμβρίου 2012 , για την τροποποίηση και παράταση της απόφασης 2010/565/ΚΕΠΠΑ σχετικά με την αποστολή της Ευρωπαϊκής Ένωσης για παροχή συμβουλών και συνδρομής όσον αφορά τη μεταρρύθμιση του τομέα της ασφάλειας στη Λαϊκή Δημοκρατία του Κονγκό (EUSEC RD Congo)

text:
               25.9.2012

               EL

               Επίσημη Εφημερίδα της Ευρωπαϊκής Ένωσης

               L 257/18

         ΑΠΌΦΑΣΗ 2012/515/ΚΕΠΠΑ ΤΟΥ ΣΥΜΒΟΥΛΊΟΥ
   της 24ης Σεπτεμβρίου 2012
   για την τροποποίηση και παράταση της απόφασης 2010/565/ΚΕΠΠΑ σχετικά με την αποστολή της Ευρωπαϊκής Ένωσης για παροχή συμβουλών και συνδρομής όσον αφορά τη μεταρρύθμιση του τομέα της ασφάλειας στη Λαϊκή Δημοκρατία του Κονγκό (EUSEC RD Congo)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση και ιδίως το άρθρο 28, το άρθρο 42 παράγραφος 4 και το άρθρο 43 παράγραφος 2,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Στις 21 Σεπτεμβρίου 2010, το Συμβούλιο εξέδωσε την απόφαση 2010/565/ΚΕΠΠΑ σχετικά με την αποστολή της Ευρωπαϊκής Ένωσης για παροχή συμβουλών και συνδρομής όσον αφορά τη μεταρρύθμιση του τομέα της ασφάλειας στη Λαϊκή Δημοκρατία του Κονγκό (EUSEC RD Congo) (1),όπως τροποποιήθηκε τελευταία με την απόφαση 2011/538/ΚΕΠΠΑ (2). Η EUSEC RD Congo λήγει στις 30 Σεπτεμβρίου 2012.

               (2)

               Στις 13 Ιουλίου 2012, η Επιτροπή Πολιτικής και Ασφάλειας συμφώνησε με τη σύσταση να παραταθεί η EUSEC RD Congo επί ένα έτος, το οποίο θα ακολουθήσει τελική μεταβατική φάση δώδεκα μηνών με στόχο τη μεταβίβαση των αρμοδιοτήτων της.

               (3)

               Η EUSEC RD Congo θα πρέπει επομένως να παραταθεί έως τις 30 Σεπτεμβρίου 2013.

               (4)

               Είναι αναγκαίο να καθοριστεί το ποσό δημοσιονομικής αναφοράς που προορίζεται να καλύψει τις δαπάνες που σχετίζονται με τη EUSEC RD Congo το διάστημα από 1ης Οκτωβρίου 2012 έως 30 Σεπτεμβρίου 2013.

               (5)

               Είναι επίσης αναγκαίο να προσαρμοστούν ορισμένες διατάξεις σχετικά με διαβαθμισμένες πληροφορίες της ΕΕ.

               (6)

               Η EUSEC RD Congo θα διεξαχθεί υπό πλέγμα συνθηκών που ενδέχεται να επιδεινωθούν και είναι δυνατόν να υπονομεύσουν την επίτευξη των στόχων της εξωτερικής δράσης της Ένωσης, όπως καθορίζονται στο άρθρο 21 της Συνθήκης,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2010/565/ΚΕΠΠΑ τροποποιείται ως εξής:

               1)

               στο άρθρο 9 παράγραφος 1, προστίθεται το ακόλουθο εδάφιο:
               «Το ποσό δημοσιονομικής αναφοράς για την κάλυψη των δαπανών που συνδέονται με την αποστολή ανέρχεται σε 11 000 000 EUR για την περίοδο από 1ης Οκτωβρίου 2012 μέχρι 30ής Σεπτεμβρίου 2013.»,

               2)

               Το άρθρο 13 αντικαθίσταται από το ακόλουθο κείμενο:
               «Άρθρο 13
               Κοινοποίηση διαβαθμισμένων πληροφοριών
               1.   Ο ΥΕ εξουσιοδοτείται να κοινοποιεί στα τρίτα κράτη που συνδέονται με την παρούσα απόφαση, εφόσον κρίνεται σκόπιμο και σύμφωνα με τις ανάγκες της αποστολής, διαβαθμισμένες πληροφορίες και έγγραφα της ΕΕ που παράγονται για τους σκοπούς της αποστολής και φέρουν διαβάθμιση έως «CONFIDENTIEL UE / EU CONFIDENTIAL», σύμφωνα με την απόφαση 2011/292/ΕΕ του Συμβουλίου, της 31ης Μαρτίου 2011, σχετικά με τους κανόνες ασφαλείας για την προστασία των διαβαθμισμένων πληροφοριών της ΕΕ (3)

               2.   Ο ΥΕ εξουσιοδοτείται επίσης να κοινοποιεί στον ΟΗΕ, ανάλογα με τις επιχειρησιακές ανάγκες της αποστολής, διαβαθμισμένες πληροφορίες και έγγραφα της ΕΕ που παράγονται για τους σκοπούς της αποστολής και φέρουν διαβάθμιση έως «RESTREINT UE / EU RESTRICTED», σύμφωνα με την απόφαση 2011/292/ΕΕ. Για τον σκοπό αυτόν, καθορίζονται ρυθμίσεις μεταξύ του ΥΕ και των αρμόδιων αρχών του ΟΗΕ.
               3.   Σε περίπτωση συγκεκριμένης και άμεσης επιχειρησιακής ανάγκης, ο ΥΕ εξουσιοδοτείται επίσης να κοινοποιεί στο κράτος υποδοχής διαβαθμισμένες πληροφορίες και έγγραφα της ΕΕ που παράγονται για τους σκοπούς της αποστολής και φέρουν διαβάθμιση έως «RESTREINT UE / EU RESTRICTED», σύμφωνα με την απόφαση 2011/292/ΕΕ. Για τον σκοπό αυτόν, καθορίζονται ρυθμίσεις μεταξύ του ΥΕ και των αρμόδιων αρχών του κράτους υποδοχής.
               4.   Ο ΥΕ εξουσιοδοτείται να κοινοποιεί στα τρίτα κράτη που συνδέονται με την παρούσα απόφαση μη διαβαθμισμένα έγγραφα της ΕΕ που αφορούν τις συζητήσεις του Συμβουλίου σχετικά με την αποστολή και καλύπτονται από την υποχρέωση επαγγελματικού απορρήτου σύμφωνα με το άρθρο 6 παράγραφος 1 του εσωτερικού κανονισμού του Συμβουλίου (4).
               5.   Ο ΥΕ δύναται να αναθέτει τις αναφερόμενες στις παραγράφους 1 έως 4 εξουσίες, καθώς και τη δυνατότητα θέσπισης των ρυθμίσεων που αναφέρονται στις παραγράφους 2 και 3, σε πρόσωπα που ευρίσκονται υπό την εποπτεία του, στον διοικητή μη στρατιωτικών επιχειρήσεων και/ή στον αρχηγό της αποστολής.

               3)

               Στο άρθρο 15, η παράγραφος 3 αντικαθίσταται από το ακόλουθο κείμενο:
               «3.   Ο αρχηγός αποστολής επικουρείται από αξιωματικό ασφαλείας της αποστολής (MSO) ο οποίος αναφέρεται σε αυτόν και ο οποίος διατηρεί επίσης λειτουργική σχέση με την Ευρωπαϊκή Υπηρεσία Εξωτερικής Δράσης (ΕΥΕΔ).»,

               4)

               Στο άρθρο 17, η δεύτερη παράγραφος αντικαθίσταται από το ακόλουθο κείμενο:
               «Εφαρμόζεται μέχρι τις 30 Σεπτεμβρίου 2013.».

         Άρθρο 2
   Η παρούσα απόφαση αρχίζει να ισχύει από την ημερομηνία της έκδοσής της.

      Βρυξέλλες, 24 Σεπτεμβρίου 2012.

            Για το Συμβούλιο

            Ο Πρόεδρος

         Α. Δ. ΜΑΥΡΟΓΙΑΝΝΗΣ

      (1)  ΕΕ L 248, 22.9.2010, σ. 59.

      (2)  ΕΕ L 236, 13.9.2011, σ. 10.

      (3)  ΕΕ L 141. 27.5.2011. σ. 17.

      (4)  Απόφαση 2009/937/ΕΕ του Συμβουλίου, της 1ης Δεκεμβρίου 2009, για τη θέσπιση του εσωτερικού του κανονισμού (ΕΕ L 325, 11.12.2009, σ. 35).»


title: Απόφαση για περάτωση της επίσημης διαδικασίας έρευνας μετά την ανάκληση της κοινοποίησης από το κράτος της ΕΖΕΣ — Σύμβαση παροχής ηλεκτρικής ενέργειας PCC 2014 και συμφωνία μεταφοράς ενέργειας 2014

text:
               11.2.2016

               EL

               Επίσημη Εφημερίδα της Ευρωπαϊκής Ένωσης

               C 52/14

         Απόφαση για περάτωση της επίσημης διαδικασίας έρευνας μετά την ανάκληση της κοινοποίησης από το κράτος της ΕΖΕΣ
   Σύμβαση παροχής ηλεκτρικής ενέργειας PCC 2014 και συμφωνία μεταφοράς ενέργειας 2014
   (2016/C 52/09)
   Με την απόφαση 238/15/COL της 17ης Ιουνίου 2015, η Εποπτεύουσα Αρχή της ΕΖΕΣ αποφάσισε να περατώσει την επίσημη διαδικασία έρευνας βάσει του άρθρου 4 παράγραφος 4 του μέρους II του πρωτοκόλλου 3 της συμφωνίας περί Εποπτείας και Δικαστηρίου, που κινήθηκε στις 10 Δεκεμβρίου 2014 με την απόφαση αριθ. 543/14/COL, όσον αφορά i) τη σύμβαση παροχής ηλεκτρικής ενέργειας που υπεγράφη από τις Landsvirkjun hf. και PCC Bakki Silicon hf. στις 17 Μαρτίου 2014 και ii) τη συμφωνία μεταφοράς ενέργειας που συνήφθη από τις Landsnet hf. και PCC Bakki Silicon hf. στις 7 Φεβρουαρίου 2014.
   Η υπόθεση έχει καταστεί άνευ αντικειμένου λόγω της ανάκλησης της κοινοποίησης από το κράτος της ΕΖΕΣ και του γεγονότος ότι τα μέρη έθεσαν εκτός ισχύος τις συμβάσεις πριν τεθούν σε εφαρμογή.
   Το αυθεντικό κείμενο της απόφασης, από το οποίο έχουν αφαιρεθεί όλα τα εμπιστευτικά στοιχεία, δημοσιεύεται στον δικτυακό τόπο της Εποπτεύουσας Αρχής της ΕΖΕΣ:
   http://www.eftasurv.int/state-aid/state-aid-register/